Njemačka usvojila Akcioni plan o migracijama - Istinito.com - Ne budi ovca!\nPočetna > Svijet > Njemačka usvojila Akcioni plan o migracijama\n23. Januara 2020. Istinito446Leave a Comment on Njemačka usvojila Akcioni plan o migracijama\nNjemačka vlada usvojila je Akcioni plan o migracijama. On bi trebalo da bude preokret u politici integracije stranaca. Potencijalni useljenici će se za život u Njemačkoj pripremati već u zemljama porijekla.\nPotencijalni migranti ubuduće će se za život u Njemačkoj pripremati u svojim zemljama. To proizilazi iz Akcioniog plan za integraciju koji je usvojila vlada u Berlinu. Mjere iz tog dokumenta imaju za cilj “uspostavljanje sistema u zemljama porijekla za uspješnu integraciju i prije useljavanja u Nemačku – izjavila je u Berlinu povjerenica vlade za integraciju Anete Vidman-Mauc, piše Dojče Vele.\nKonkretno, budućim ili potencijalnim useljenicima trebalo bi prenijeti odgovarajuće informacije kako bi oni imali realistična očekivanja od Njemačke, a riječ je i o tome da se unaprijed stekne znanje što bolje znanje jezika.\nPri izradi Akcionog plana Njemačka se rukovodila iskustvima klasičnih useljeničkih zemalja. Berlin na taj način želi da migracije budu “sigurne, uređene i regularne”, dodala je Vidman-Mauc.\nVlada Njemačke, ocijenila je povjerenica za integraciju, na taj način “ulazi na nepoznatu teritoriju”. Vidman-Mauc precizira da bi novi pristup trebalo da bude potpomognut i Zakonom o useljavanju stručne radne snage koji stupa na snagu 1. marta. “Mjerama u zemljama porijekla, poput ponude za učenje jezika, možemo da ubrzamo useljavanje kvalifikovane radne snage.”\nCilj je da se Njemačka u globalnom nadmetanju u privlačenju kvalifikovanih stručnjaka pozicionira kao atraktivna useljenička zemlja.\n– Istovremeno, kroz informativno-edukativni rad, nastojaćemo da otklonimo lažna očekivanja od života u Njemačkoj – naglasila je Vidman-Mauc, navodi DW.\nPredstavnica Međunarodne organizacije za migracije (IOM) u Njemačkoj Monica Gorači, ocijenjuje da je Akcioni plan vlade u Berlinu “inovativan”. Kako je istakla, jedna od najvažnijih mjera protiv ilegalne migracije trebalo bi da bude stvaranje legalnih puteva za useljavanje.\nU svim evropskim zemljama, naglasila je Gorači, postoji potreba za radnom snagom. U Njemačkoj ili u Italiji skoro da i nema domaćih radnika koji su spremni da “rade kao pomoćnici na poljima tokom žetve, da čiste ili da rade teške fizičke poslove na gradilištu”. A mnogi migranti, zaključuje je Monika Gorači, voljni su da preuzmu i rade upravo te poslove.\nTagged istinito njemacka radnici zakon


Jedini van EU: Srbija PRVI PUT emitovala "zelenu" evroobveznicu\nRepublika Srbija je na međunarodnom finansijskom tržištu realizovala dve emisije evroobveznica u evrima, saopštila je Narodna banka Srbije (NBS), ističući da je prvi put u svojoj istoriji Srbija emitovala “zelenu” evroobveznicu u iznosu od jedne milijarde evra, ročnosti sedam godina (7G), čime pokazuje da je ekološki odgovorna zemlja.\n“Ova evroobveznica emitovana je po najnižoj kuponskoj stopi ikada od 1,00% i stopi prinosa od 1,26%, uz tražnju investitora koja je tokom aukcije premašila tri milijarde evra”, navode iz NBS.\nIstovremeno je emitovana i petnaestogodišnja (15G) konvencionalna evroobveznica u evrima u iznosu od 750 miliona evra, po kuponskoj stopi od 2,05% i stopi prinosa od 2,3%, što je evroobveznica najduže ročnosti koju je Republika Srbija do sada emitovala (za kojom je tražnja investitora premašila nivo od 2,5 milijarde evra).\nEmisijom zelene obveznice, Srbija je postala jedna od malobrojnih evropskih zemalja i jedina evropska država van EU koja je emitovala zeleni instrument.\nOvako prikupljena sredstva biće iskorišćena isključivo za finansiranje ili refinansiranje novih i postojećih rashoda usmerenih na postizanje još održivijeg rasta srpske ekonomije, a kroz ulaganja u oblastima obnovljive energije, energetske efikasnosti, saobraćaja, održivog upravljanja vodama i sprečavanja i kontrole zagađenja, navodi se u saopštenju.\n“Još jedan uspešan izlazak naše zemlje na međunarodno tržište i izuzetno interesovanje međunarodnih investitora za srpskim hartijama, koje je tokom aukcije premašilo šest milijardi evra, predstavlja još jednu potvrdu njihovog poverenja u dugoročnu održivost dobrih ekonomskih performansi i očuvanje makroekonomske stabilnosti Republike Srbije.”\nPosebno me raduje činjenica da je zabeležena snažna tražnja investitora za prvim zelenim instrumentom koji je naša zemlja emitovala, što je rezultiralo najnižom stopom finansiranja koju je Srbija do sada postigla (1,00%) i ukazuje na poverenje investitora u strategiju održivog razvoja Srbije, ističe guverner NBS Jorgovanka Tabaković.\nEmisija zelene obveznice u potpunosti je u skladu sa Principima zelenih obveznica Međunarodne asocijacije tržišta kapitala (ICMA – International Capital Market Ašociation), koji su svetski standard.\n“Održivost javnog duga naše zemlje, kao i do sada, ni u jednom trenutku neće biti dovedena u pitanje”, istakla je guvernerka NBS.\nMali: Signal za investitore\nMinistar finansija Siniša Mali izjavio je da je Srbija ponudila svoju zelenu obveznicu na međunarodnom tržištu kapitala u vrednosti od jedne milijared evra i dodao da su to sredstva koja će biti iskorišćena za projekte iz zelene agende.\n“To je i važan signal za investitore da nastojimo da jačamo svoje kapacitete i ulažemo u zaštitu životne sredine”, naveo je Mali u saopštenju koje je prosledilo Ministarstvo.\nOn je objasnio da će se sredstva od izdatih obveznica koristiti i za finansiranje i refinansiranje troškova vezanih za izgradnju postrojenja za prečišćavanje vode za piće i postrojenja za prečišćavanje otpadnih voda, za izgradnju metroa i moderne železnice.\nDodao je da će u to biti uključena i zaštita od poplava, očuvanje biodiverziteta, kontrola i prevencija zagađenja, prikupljanje, prerada i reciklaža otpada, energtetska efikasnost i obnovljivi izvori energije.\nNajveći deo sredstava prikupljenih emisijom druge tranše evroobveznice, biće iskorišćen za, kako se navodi u saopštenju, “otplatu dugova koji su nasleđeni iz prošlosti”.\nSUBVENCIJE za kupovinu bicikala za 2.000 Beograđana, TENDER sredinom jula


Postajemo već umorni od fotografija na Instagramu koje uvek prikazuju isto – Personal magazin\nAjfelov toranj je na vrhu liste najviše fotografisanih znamenitosti ali trećina snimaka je potpuno ista; Burdž Kalifa se rangira više od Koloseuma…\nSony Mobile je objavio novo pan-globalno istraživanje sa listom od 30 najviše fotografisanih znamenitosti širom sveta – na vrhu liste je Ajfelov toranj, zatim Alhambra, Koloseum, Burdž Kalifa i Big Ben.\nIstraživanje #XperiaNewPerspectives otkriva da je više od pola Top 30 znamenitosti slikano iz tri ista ugla. 55% ispitanika kaže da bi planiralo svoje putovanje na osnovu ponuđenih fotografija. Izgleda da moramo podići naše fotografije sa odmora na viši nivo, kako ne bismo dosadili našim prijateljima jer 47% njih kaže da su im fotografije dosadne jer su slikane iz tri ista ugla. 52% ljudi više voli da ‘lajkuje’ slike znamenitosti ako su zanimljive i ako nisu viđene ranije.\nTo što je Ajfelov toranj na vrhu Top 30 liste nas ne iznenađuje, kao ni podatak koji pokazuje da je 35% fotografija napravljeno iz tri ista ugla. Ostale znamenitosti koje prate ovaj trend su crkva Hrista Spasitelja u Brazilu gde je 71% fotografija napravljeno iz tri ista ugla, Fontana di Trevi (74%), Planina Fidži u Japanu (77%) i Maču Pikču gde je 85% Instagram fotografija napravljeno sa nekoliko istih mesta.\nSony Mobile se udružio sa tri nagrađena svetska fotografa i opremio ih je sa Sony Xperia XZ, kako bi posetili neke od najvećih znamenitosti i fotografisali ih iz nove perspektive. Od fotografije slabo osvetljenog Koloseuma, do gužve oko Ajfelovog tornja, Xperia XZ’s kamera pokazuje sve svoje mogućnosti.\nOvo istraživanje nam pokazuje koliko je važno fotografisanje na našim putovanjima i kako je to dvoje neraskidivo povezano. Fotografija je postala sastavni deo svakog putovanja – bilo da se radi o vikend putovanju, avanturi ili uživanju na plaži. Sa kvalitetnom kamerom koju poseduje Xperia XZ putnici mogu da iskuse jasne slike sa ‘true-to-life’ slikanjem u boji i odličnim slikanjem pri slabom osvetljenju. Nadamo se da smo inpirisali nove generacije fotografa da slikaju iz nove perspektivom na njihovim putovanjima.\nKomentarišući odlične fotografije napravljene sa Xperia XZ i izveštaj o novim perspektivama CEO Svetske organizacije fotografa, Scott Gray je rekao: “Pristupačnost boljih i kvalitetnijih kamera su doveli do toga da se fotografisanje pejzaža dramatično promenilo protekle decenije . Pristupačnost je još više izražena na pametnim telefonima, tehnologija sa ovim kamerama omogućava ljudima da poboljšaju svoju fotografiju, ali jednako je važna i rezolucija koja omogućava da se zaista nešto i uradi sa slikom. Mogućnost spontanog fotografisanja može da pomogne fotografima u kreiranju unikatnih slika.\nZaista je fantastično što fotografi mogu da koriste različite tehnike i filtere za stvaranje jedinstvenih slika, ali čak i ako je fotografiji potrebna dorada, sa njom se ne sme preterivati, kako bi fotografije bile što prirodnije.”\nNagrađivani fotograf Lluís Salvadó savetuje kako da napravite fotografiju iz neke nove perspektive ovog leta –\nIgrajte se bojama i svetlošću, neverovatno je kako drugačije izgledaju scene kada se koriste pametni trikovi pomoću kamere\nAko želiš da dobiješ originalan snimak, igraj se reflektujućom površinom, čak I poznata mesta možete transformisati sa malo vode\nPotraži lepotu u arhitektui oko sebe, ne samo pejzaž kao celinu. Možeš pronaći kvalitetan umetnički izraz u detaljima\nPronađi novu perspektivu i fotografiši predmet odozgo ili odozdo, slobodno eksperimentiši sa kompozicijom\nUpotrebi ljude i njihove siluete da na fotografiji izraziš smisao mesta i vremena i slobodno se poigraj sa perspektivom\nPostajemo već umorni od fotografija na Instagramu koje uvek prikazuju isto was last modified: June 5th, 2017 by Redakcija


Psihoterapija - ANIMA CENTAR\nPsihoterapija je oblik psihološke intervencije čiji je cilj ublažavanje i otklanjanje poteškoća u psihičkom funkcionisanju i promena neprilagođenog ponašanja ,koje često dovodi do neprijatnosti u svakodnevnom životu. Postoji veliki broj različitih psihoterapeutskih modaliteta. Svi oni su zasnovani na saznanjima iz oblasti psihologije, a razlikuju se, mahom, prema naglasku koji stavljaju na pojedine psihološke faktore. Određene vrste psihoterapije (npr. psihoanaliza i analitički orijentisana psihoterapija) stavljaju naglasak na delovanje nesvesnih faktora, ličnih i kolektivnih, na svakodnevno psihičko funkcionisanje čoveka. Neke druge vrste psihoterapije (bihevioralna psihoterapija, REBT, CBT, …) prvenstveno su usmerene na one psihološke mehanizme koji su se tokom vremena kod date osobe razvili u različita neprilagođena ponašanja. Za sve psihoterapeutske modalitete od velikog je značaja poseban odnos koji se uspostavlja između psihoterapeuta i klijenta, ali se modaliteti između sebe razlikuju po meri u kojoj se sam odnos vidi i koristi kao izlečujući faktor.\nAnalitički orijentisana psihoterapija je psihoterapija zasnovana na saznanjima do kojih se došlo u okviru psihoanalize i analitičke psihologije Karla Gustava Junga, odnosno, na saznanjima o čovekovim nesvesnim procesima i njihovim produktima. Uz Frojdovu psihoanalizu i Adlerovu individualnu psihologiju, analitički orijentisana psihoterapija, kao praksa analitičke psihologije, predstavlja jedan od prvih psihoterapeutskih modaliteta. Osim istraživanju klijentovih nesvesnih procesa, analitički orijentisana psihoterapija veliku pažnju posvećuje i samom odnosu između psihoterapeuta i klijenta, koji vidi kao jedan od ključnih faktora izlečenja. Po načinu rada, odnosno primenjenoj "tehnici", analitički orijentisana psihoterapija je u znatnoj meri slična prethodno opisanoj jungovskoj analizi. Osnovna razlika je u tome što su njeni ciljevi uže usmereni na rešavanje ograničenog broja unapred naznačenih poteškoća u psihološkom funkcionisanju.\nAnalitički orijentisana psihoterapija se pokazala kao veoma uspešna u situacijama akutnih i razvojnih životnih kriza, tj. prelomnih trenutaka u životu pojedinca. Večni izazovi ljudskog roda kao što su osamostaljivanje i napuštanje porodičnog doma, uspostavljanje i održavanje partnerskih odnosa, roditeljstvo, život u užoj i široj socijalnoj zajednici, starenje i sl. često nam postavljaju pitanja pred kojim ostajemo nemi. Čini nam se da se dalje ne može, da smo udarili glavom u zid i da nema nijedne staze koja vodi napred. Upravo u tim trenucima progovara glas iz naših dubina koji tokom psihoterapeutskih seansi učimo da čujemo i razumemo. Ovaj glas nesvesnog uliva novi duh, otvara vidike koje do tada nismo primećivali i pomaže da probijemo brane koje su onemogućavale dalji životni tok i razvoj. Osim pomenutih razvojnih kriza, život donosi i mnoge akutne krize izazvane stresnim događajima kojima obiluje istorijski trenutak u kojem se nalazimo. Nažalost, gubitak bliske osobe, gubitak posla, suočavanje sa teškom bolešću, razvod, rastanak i drugi slični događaji neretko nas pohode silinom kojoj teško uspevamo samostalno da se suprotstavimo, preteći tako našem psihičkom i fizičkom zdravlju. Analitički orijentisana psihoterapija pomaže da u sebi probudimo snage koje će nam pomoći da se izborimo sa ovim bolnim događajima i da ponovo pronađemo smisao življenja, za koji nam se čini da je zauvek izgubljen.\nMada se analitički orijentisani psihoterapeuti često protive "trpanju" ljudi u fioke, tj. "lepljenju" etiketa dijagnoza, izrečeno nešto stručnijim jezikom može se kazati da je analitički orijentisana psihologija pokazala znatan uspeh u tretmanu anksioznih poremećaja (socijalna anksioznost, generalizovani anksiozni poremećaj, fobije, panični poremećaj, …), opsesivno-kompulsivnih poremećaja, traumatičnih i stresnih poremećaja, depresivnih poremećaja, poremećaja ishrane (anorexia nervosa, bulimia nervosa, …), seksualnih disfunkcija (poremećaj erekcije, prerana ejakulacija, odložena ejakulacija, poremećaj seksualne želje, ...) i dr. Polazeći od stava da je svaki čovek neponovljiva i jedinstvena individua, sa specifičnostima koje stroge klasifikacije ne mogu u potpunosti izraziti, na inicijalnoj (prvoj) seansi procenjuje se da li teškoće koje je klijent prijavio ulaze u grupu onih koje se mogu tretirati analitički orijentisanom psihoterapijom ili je neophodna podrška psihijatra i medikamentne terapije.\nPsihoterapeutska seansa traje 50 minuta. Da bi se uspostavio odgovarajući specifičan odnos između psihoterapeuta i klijenta, od izuzetnog je značaja da se seanse održavaju redovno, u kontinuitetu. Njihova učestalost je od jednog do četiri puta sedmično, u zavisnosti od potrebe i klijentovih mogućnosti. Tokom seanse psihoterapeut i klijent sede jedan naspram drugog. Na seansama se razmatraju sadržaji koje klijent iznese, među kojima značajno mesto imaju i produkti klijentovog nesvesnog.\nČesto se dešava da klijent, koji je započeo psihoterapiju u cilju rešavanja nekog specifičnog životnog problema, razvije motivaciju za nastavak procesa u vidu analize.\nInformacije o načinu prijavljivanja za psihoterapiju možete naći na stranici Prijava.


Svetski dan borbe protiv side - Ostalo - KOSOVAHABER\nSubota 01 Decembar 2012 10:20\nNevladine oganizacije su povodom Dana borbe protiv side u Gračanici organizovale celodnevni program, kroz radionice, i komunikaciju sa mladima u Alternativnom kulturnom centru (AKC). Centralni događaj je večeras od 19 časova u AKC-u, kada će dr Darinka Teofilović govoriti o sidi, a posle predavanja za mlade je organizovana žurka koja počinje u 20 sati i 30 minuta. Najavljen je i koncert grupe Gips bend u pabu u Gračanici.\nOrganizatori ovih dešavanja su nevladine organizacije Centar za mir i toleranciju (CMT), YES centar i AKC. Bojan Teofilović iz CMT-a kaže da je mladima na centralnom Kosovu neophodno da saznaju više o osobama zaraženim HIV virusom.\n“Ima mnogo stvari o SIDI koje mladi ljudi mešaju. Oni ne znaju tačno kako ljudi mogu da se zaraze vrusom. Zato je neophodno da se mladima objasni da oboleli od HIV-a nisu opasni i pretnja za javnost. Sa njima može da se druže i da se vodi normalni život bez obzira na oboljenje”, kazao je Teofilović u izjavi za KIM radio.\nProšle godine je na Dan borbe protiv side održano predavanje u OŠ u Lapljem selu. Dr Siniša Rašić kaže da ne može sa sigurnošću da kaže da li će u ponedeljak biti održano predavanje učenicima u školama.\n“Ipak, svi zdravstveni radnici u Domu zdravlja Gračanica imaće kratak razgovor sa posetiocima, pacijentima, korisnicima zdravstvenih usluga ove zdravstvene ustanove. Oni će ukratko upoznati stanovništvo sa problematikom vezano za HIV infekciju”, kazao je Rašić u izjavi za KIM radio.\nPortparol ministra zdravlja Kosova Faik Hoti, u pisanoj izjavi dostavljenoj našoj kući, navodi da je ova institucija organizovala veliki broj različitih događaja u vezi sa Danom borbe protiv HIV-a.\nJuče su, prema njegovim rečima, u saradnji sa UNICEF-om održane depate u Prištini, štampanim medijima podeljene su brošure, na prištinskim televizijama i radio stanicama mogu se videti i čuti spotovi i reklame u vezi sa HIV-om.\n“U nekim gradovima postavljeni su štandovi na kojima građani mogu da se informišu, pogledaju brošure i dobiju prezervative, kako bi saznali više o HIV-u”, navodi Hoti.\nOn najavljuje da će večeras u Prištini biti održana zabava na kojoj su pozvane osobe zaražene HIV virusom.\nPrema podacima kosovskog Ministarstva zdravlja, na Kosovu su od 1986 do danas registrovane 84 HIV pozitivne osobe od kojih je 13 preminulo, a u proteklih godinu dana u centrima za dobrovoljno testiranje otkrivena su još tri nova slučaja. U Srbiji sa HIV virusom danas živi 1700 ljudi, a prema izveštaju Ujedinjenih nacija za HIV/AIDS, u svetu oko 34 miliona ljudi.


Vojvođanska banka protiv prodaje brodogradilišta po ponuđenoj ceni | Autonomija\nVojvođanska banka protiv prodaje brodogradilišta po ponuđenoj ceni\nPristigla jedna ponuda, na iznos od svega 21 milion dinara\nVojvođanska banka danas je demantovala napise u pojedinim medijima da je “odgovorna” za prodaju Brodogradilišta Begej iz Zrenjanina po veoma niskoj ceni i saopštila da je ona samo jedan od poverilaca tog brodogradilišta u stečaju.\nVojvođanska banka je u saopštenju za javnost navela da će glasati protiv jedine ponude za kupovinu brodogradilišta, koja iznosi 21 milion dinara, jer je reč o svega 3,3 odsto od procenjene vrednosti tog brodogradilišta.\n“Međutim, konačna odluka zavisi od odluke ostalih članova Odbora poverilaca. Prema našim saznanjima, sednica odbora još nije zakazana”, piše u saopštenju.\nVojvođanska banka je jedan od članova Odbora poverilaca, pored Poreske uprave, Grada Zrenjanina, Direkcije za izgradnju i uređenje grada Zrenjanina i predstavnika zaposlenih.\nPrva prodaja neposrednom pogodbom, uz javno prikupljanje ponuda i uz mogućnost poboljšanja ponuda, nakon javnog otvaranja održana je 14. septembra, a pristigla je samo jedna ponuda na iznos od 21 milion dinara.


Biciklistički klub Crvena zvezda organizovao je rekreativnu vožnju od centra Beograda do Avale i restorana Čarapićev brest. Vožnja je organizovana pod pokroviteljstvom Sekretarijata za sport i omladinu Grada Beograda a uz pomoć MUP-a, Klinike Anlave i Laste Beograd.\nUčesnike je ispratio Novica Todosijević. Sa Trga Nikole Pašića, tradicionalnog mesta okupljanja, pošlo je preko sedamdeset rekreativaca koji su laganom i organizovanom vožnjom stigli do podnožja Avale gde su napravili pauzu a zatim u skladu sa svojim mogućnostima izvezli do vrha Avale i novog tornja. Krajni cilj je bilo poznato turističko izletšte Čarapićev brest, omiljeno mesto beogradskih biciklista.Organizator, Cvrena zvezda pripremio je besplatan ručak za sve učesnike koji su proveli lepo popodne u prirodi.\nPosebno je bilo interesantno razgovarati sa Alanom Volhuterom, trenerom iѕ Južne Afrike koji po programu Olimpijske solidarnosti boravi u našoj zemlji i radi sa BS Srbije na unapređenju i razvoju biciklističkog sporta, ali i sa Draganom Ćirićem iz Sekretarijata za sport i omladinu grada Beograda koji je postao jedan od najredovnijih učesnika rekreativnih tura.Učesnici su se složili da je organizacija bila uspešna i da jedva čekaju sledeću vožnju sredinom juna do Obrenovca i izletišta Zabran.\nbiciklizam, crvena zvezda, rekreativna trka\nq: 19 - t: 0.09665 sec


Aldekerk Bahnhof : hoteli blizu, fotografije, adresa, Немачка plan, blizu, rezervacija\n> Europe > Немачка > Şadrābād > Aldekerk Bahnhof >\nAldekerk Bahnhof (Немачка)\nAdresa: Bahnhofstr. 48\nPoštanski kod: 47647\n397 m - Hotel Haus Thoeren\n3 km - Landgasthaus Hotel Wolters\n4,9 km - PP- Hotel Via Stenden\n8,8 km - Hoerstgener Landhotel zur Post\n10,9 km - Pension zum Klosterblick\nNalazi se u ulici Moerser Straße 31b, pozicija mu je severozapad za grad Kamp-Lintfort, a od centra je udaljen samo 7 minuta hodom.Sa kapacitetom od 14 soba/e svih kategorija (od soba tipa Room do sobNastavaka tipa Room), Pension zum Klosterblick nudi cene koje se kreću od 5 070 dinar - Srbija .U hotelu Pension zum Klosterblick pronaći ćete sve usluge koje treba da ima hotel kategorije tri zvezdice za grad Kamp-Lintfort: Sobe za nepušače, Besplatan parking, Ekspres prijava/odjava gostiju, Samo za nepušače. Stil ovog hotela je Povoljan.Ovaj hotel pruža i posebne pogodnosti, kao što je na primer: tereni za golf u blizini.Uživajte u pogodnostima koje ovaj hotel pruža, kao što je na primer sauna. Aerodrom Weeze se nalazi na oko 57 minuta kolima od hotela (28 kilomet(a)ra ).Korisne informacije:U ovom hotelu biće Vam na raspolaganju parking uz naplatu.Sakrijte\n8,7 km Tauchclub Flipper e.V. Kempen :\nTauchclub Flipper e.V. Kempen, Şadrābād infos\n1,8 km Tauchbasis Eyller See :\nTauchbasis Eyller See, Şadrābād infos\n3 km Nieukerk Bahnhof:\nNieukerk Bahnhof, Geldern infos\n7,9 km Kempen (Niederrhein) Bahnhof:\nKempen (Niederrhein) Bahnhof, Şadrābād infos\n4,9 km Nettetal-Breyell Bahnhof:\nNettetal-Breyell Bahnhof, Şadrābād infos\n8 km Erlebnisbad Aqua Sol:\nErlebnisbad Aqua Sol, Grefrath infos\n9,5 km Freizeitbad:\n9,7 km Wasserstraelne das Fitnessbad:\nWasserstraelne das Fitnessbad, Arcen infos


Dr Veselinović: Tumori testisa pogađaju mlađe muškarce - javljanje lekaru na vreme značajno za ishod bolesti\nObjavljeno 17.02.2021. u 19h\nTumorima testisa se u današnje vreme u javnosti ne posvećuje dovoljna pažnja. O ovom problemu kod muškaraca veoma retko se govori, a mediji radije pišu o agresivnim i češće zastupljenim tumorima koji po pravilu izazivaju burniju emotivnu reakciju, najčešće osećaj straha. Urolozi nam, uprkos tome, potvrđuju da su tumori testisa i te kako zastupljeni, ali da je dobra stvar to što su, ukoliko se pacijenti jave na vreme, gotovo u potpunosti izlečivi. Naš sagovornik na ovu temu bio je dr Stefan Veselinović, specijalizant urologije Opšte bolnice „Đorđe Joanović“.\ndr Stefan Veselinović, specijalizant urologije\nKolika je učestalost tumora urogenitalnog trakta?\ndr Veselinović: Tumori urogenitalnog trakta su u porastu. Kao što znate, tumori su bolest modernog doba, zapadnog, industrijskog sveta i u tom kontekstu bih posebno istakao tumore mokraćne bešike koji su striktno povezani sa pušenjem, sa nezdravim načinom života i različitim hemikalijama – kako onim u vodi, tako i onim koje udišemo. Kombinacija loše vode i zagađenog vazduha u Banatu rezultira time da konstantno u porastu imamo tumore urogenitalnog trakta. U poslednje vreme posebno primećujemo tumore mokraćne bešike i tumore bubrega.\nKada je u pitanju muška populacija uglavnom se najviše govori i u medijima piše o tumorima prostate. Međutim, retko pominjemo tumore testisa što, pretpostavljam, ne znači i da ta vrsta oboljenja nije prisutna. Kakvi tumori testisa postoje i ko spada u rizične grupe?\ndr Veselinović: Zajedno sa svim podvrstama, postoji tridesetak raznih oblika tumora testisa ali dve osnovne grupe su seminomski i neseminomski. Ta gruba podela a zatim i ona na podvrste je bitna gledano patohistološki, iako je tretman prilikom lečenja sličan. Velika većina tumora testisa javlja se u mlađoj populaciji. Postoje tri najčešća ‘pika’. U riziku su novorođenčad kojima po rođenju testis nije spušten u skrotum, zatim povećanu incidencu imamo kod osoba starijih od 65 godina, ali najveći fokus je na populaciji starosti od 15 do 35 godina.\nZašto je ta starosna dob najrizičnija?\ndr Veselinović: Muškarce starosti od 15 do 35 godina smatramo najosetljivijom populacijom. Muškarci uglavnom imaju svest o tome da se podrazumeva da su zdravi u tim godinama. S druge strane ne uzima se u obzir ili ne postoji dovoljno razvijena svest o tome da su tumori testisa izuzetno podmukla bolest. to znači da u početnoj fazi nema boli i da ne stvaraju neke velike probleme. Najčešće nam se ljudi javljaju zbog bezbolnog otoka testisa koji je po pravilu tvrd. Međutim, ima onih koji nažalost mesecima trpe takav otok odnosno tvrdinu samo zato što ih ne boli, ne smeta im. Zapravo se iza toga krije podmukla bolest. Ne mora uvek da znači, ali uglavnom kada tumor testisa počne da boli, tada već pokazuje da je bolest uznapredovala. To su neke dve osnovne stvari koje su tipične za tumor testisa – bezbolno uvećanje i tvrdina, nakon toga i bol u testisu. Kako bol napreduje može da dođe do oticanja nogu, do kašlja ukoliko je tumor stigao do pluća, do ginekomastije odnosno porasta grudi kod muškaraca. Upravo su to najčešći pokazatelji tumora testisa. Moj savet je da, ukoliko mladići napipaju ili pronađu nešto na svojim testisima što nije uobičajeno, obavezno pozovu svog lekara. Bez obzira na to šta su pronašli jer na nama je da razlikujemo da li je to infekcija, vodena kila, uvrtanje semene vrpce ili je to ipak tumor. Ne govorim ovo napamet, već iz iskustva rada u zrenjaninskoj bolnici gde često dođu pacijenti koji misle da imaju infekciju, a na kraju se pokaže da imaju tumor testisa. Naravno, ima i obrnutih situacija kada dolaze i oni pacijenti koji pročitaju svašta na internetu pa misle da imaju tumor testisa, a zapravo pate od vodene kile. Nije na njima da uspostavljaju dijagnozu. Uvek predlažem da se, kada otkriju bilo kakvu promenu, jave na urološki pregled. U 9 od 10 slučaja mi ćemo već nakon kliničkog pregleda imati jasnu sliku o čemu se radi.\nKada kažete da ima onih pacijenata koji odugovlače sa javljanjem lekaru, na koji problem mislite? Da li su u pitanju predrasude ili osećaj srama jer se pojavio problem u osetljivoj, genitalnoj zoni?\ndr Veselinović: Mladići, generalno zdravi mladi ljudi, retko pomišljaju da bi neka promena zapravo mogla biti tumor testisa. Više misle da su u pitanju infekcije, prolazne tegobe i zato trpe, čekajući da prođe i odbacujući opciju da se odmah ili rano jave lekaru. Drugo, promena je u nezgodnoj regiji i zato svoje stanje najčešće dugo kriju. Treba već jednom ‘razbiti’ te predsrasude oko urološkog pregleda kod mlađih osoba. Da pođemo od toga da je bolest izlečiva. Već je to dovoljan faktor koji treba mnoge da ohrabri i oslobodi straha. Zašto bi neko odugovlačio sa pregledom i sebi dopustio da upadne u tu kategoriju pacijenata sa lošim prognozama? Dalje, ima pacijenata koji pokušaju da, onda kada otkriju promene na testisu, pribegnu alternativnim metodama lečenja. Mi poštujemo želje naših pacijenata ali s obzirom na to da naša moderna medicina tako uspešno leči tumore testisa, mislim da nema prostora za samolečenje. Mi, lekari zrenjaninske bolnice smo i te kako imali priliku da vidimo primere samolečenja i to uopšte nije izgledalo dobro. Ljudi nisu dovoljno edukovani, gledaju filmove, čitaju nestručne tekstove na internetu, povezuju hemioterapiju sa opadanjem kose, sa ispadanjem zuba i to rezultira strahom. Istina je da kod velikog broja kancera jesu takve manifestacije, ali kod tumora testisa ne mora da bude tako. Naša preporuka je da muškarci koji imaju od 15 do 35 godina jednom mesečno pregledaju svoje testise, najbolje tokom tuširanja i da utvrde da li ima tvrdina, otoka, zadebljanja. Ukoliko ima takih promena, naredni korak je javljanje lekaru.\nTUMORI TESTISA: UZROK, DIJAGNOSTIKA, LEČENJE I POSLEDICE\nKoji faktori mogu dovesti do pojave raka testisa?\ndr Veselinović: Najizraženiji faktor je genetika. Oni koji u porodici imaju srodnika koji je imao tumor testisa, moraju da vode računa i redovno obavljaju kontrole. Pored genetike, nespušteni testisi odnosno kriptorhizam, stanje u kome se detetu testis ne spusti skroz u skrotum, takođe je povezan sa značajno većom incidencom pojave tumora. Tu je i treća rizčna grupa u kojoj su osobe koje su već imale tumor testisa, a kod kojih su nažalost značajno veće šanse da se bolest ponovo razvije.\nKako se u utvrđuje da li je neka promena zapravo tumor testisa?\ndr Veselinović: Uvek radimo detaljnu dijagnostiku. Ona podrazumeva tri stvari – klinički pregled, ultrazvuk skrotuma koji se smatra visokosenzitivnom vrstom nalaza i analizu krvi na tumor markere. Ukoliko je tumor prisutan, tumorske ćelije luče supstance koja se zovu tumorski markeri. Ako je njihova vrednost u krvi povećana, već imamo jasne pokazatelje o vrlo mogućoj prisutnosti maligne promene u organizmu. Za tumor testisa postoje čak tri tumor markera.\nUkoliko utvrdite da je reč o tumoru testisa, šta dalje preduzimate?\ndr Veselinović: S obzirom na to da se radi o tumorima koji se brzo šire i da se verovatno radi o mlađoj populaciji, gledamo da što pre uradimo operaciju, obično iste ili sledeće nedelje. Ukoliko se na vreme jave, odnosno u ranoj fazi, tumor testisa je veoma izlečiv. U poslednjih 20 godina se smatra praktično izlečivom bolešću. Ukoliko je tumor ograničen na testis i nije ga napustio, u modernim zemljama je incidenca izlečivosti gotovo 100%. Međutim, ako je metastazirao, stopa preživljavanja pada na nekih 80 pa 73%, ali opet su i to visoke stope. Pričamo o ljudima koji imaju metastaze u limfnim čvorovima, plućima i drugim parenhimatoznim organima i kostima. Što su metastaze rasprostranjenije, prognoza je lošija. Ali i u tim stadijuma je bolest izlečiva zato što tumor dobro reaguje i na operaciju i na hemioterapiju, ali i na zračenje.\nU kojim slučajevima su, pored operacije, neophodni i hemioterapija i zračenje?\ndr Veselinović: Prva i osnovna stvar koju pacijenti treba da znaju jeste to da se, bez obzira na tip tumora testisa, radi semikastracija ili radikalna orhiektomija kojom testis mora da se ukloni sa delom semene vrpce. To je rutinska operacija slična operaciji kile. Traje pola sata i nakon toga se uklonjeni testis šalje na patohistološku obradu. U zavisnosti od faze bolesti, od toga koliko je bolest uznapredovala i koji je tumor u pitanju, urološko-onkološki tim profesora na klinici u Beogradu ili u Novom Sadu dalje određuje tip terapije. Najčešće se radi jedna doza hemioterapije na koji tumor testisa veoma dobro reaguje. Uglavnom su jedna do tri doze dovoljne. Za neke tumore će pored semikastracije i hemioterapije biti potrebna i zračna terapija, a kod težih slučajeva moramo pristupiti i većoj operaciji dubokih limfnih čvorova. To je ozbiljna i dugotrajna operacija koja može da nosi i neke neželjene efekte.\nDa li nakon operacije tumora testisa ostaju posledice po reproduktivno zdravlje pacijenata?\n– Ljudi mogu apsolutno normalno da osnuju porodicu i da imaju seksualne odnose i sa jednim testisom. Današnja medicina daje mogućnost da se čak uradi testikularna, silikonska proteza napunjena slanim rastvorom, čime se postiže efekat kao da pacijent ima oba testisa. Ukoliko se bolest otkrije u ranoj fazi, neće biti neželjenih efekata na seksualne odnose. Doći će do pada fertiliteta ali to ne bi trebalo da bude trajno stanje. Pacijenti koji primaju hemioterapiju, šest meseci ne smeju da rade na stvaranju potomstva. Čak i osobe koje imaju jedan testis imaju opciju krioprezervacije (zamrzavanja) sperme i mogu da dobiju potomstvo i nakon operacije, zaključio je dr Veselinović na kraju razgovora.\nTagovi:dr stefan veselinović, rak testisa, tumor testisa, tumori testisa, Vesti Zrenjanin, zrenjaninska bolnica


Računi za struju biće veći i pre poskupljenja najavljenog za 1. februar – LIPE.rs\n22. decembar 2020 – Vlada Srbije odlučila je da u 2021. godini za gotovo pet puta poveća naknadu za podsticaj povlašćenih proizvođača električne energije. Ova naknada, koju plaćaju građani i privreda, umesto 0,093 dinara po potrošenom kilovat-satu (kWh) biće 0,437 dinara.\nObračunava se tako što se iznos naknade pomnoži sa potrošenom količinom električne energije krajnjeg kupca u obračunskom periodu, a plaćaju je svi potrošači kroz račun za struju.\nSada će, po novom, kako je prosečna mesečna potrošnja građana oko 350 kWh, ovaj rast iznosa naknade u 2021. uvećati račune na ime te takse sa oko 30 na oko 150 dinara.\nKao objašnjenje za izmenu visine ove takse poslužila je činjenica da je poslednji put posebna naknada za podsticaj povlašćenih proizvođača električne energije povećana 2015. sa 0,081 dinara na 0,093 dinara.\nInače, naknada je u Srbiji uvedena 2013. kako bi se obezbedila sredstva za podsticanje proizvodnje obnovljive energije u vetroparkovima, malim hidroelektranama, biogasnim i solarnim elektranama. Podsticaji se isplaćuju u vidu fid-in tarifa vlasnicima ovih postrojenja koji su dobili status povlašćenih proizvođača električne energije, što znači da im je država odobrila isplatu subvencija.\nOvaj u model su napustile gotovo sve zemlje Evropske unije, ali i većina zemalja regiona, koje nisu članice EU. One su prešle na modele podsticaja koji su više tržišno usmereni, kao što su aukcije ili koncesije, jer se na taj način smanjuju subvencije koje na kraju plaćaju građani i privreda. Zanimljivo je i to da je ista ovakva naknada u Republici Srpskoj nedavno smanjena, piše portal balkangreenenergynews.com.\nThe post Računi za struju biće veći i pre poskupljenja najavljenog za 1. februar appeared first on podunavlje.info.\nPrevious СМАЊЕЊЕ БРОЈА НОВОИНФИЦИРАНИХ, У СМЕДЕРЕВУ ЈОШ 52-оје ПОЗИТИВНИХ\nNext ПОЛИЦИЈА ОДУЗЕЛА 1.600 ЛИТАРА ГОРИВА, СУМЊА СЕ ДА ЈЕ УКРАДЕНО СА БРОДА


Još 4.995 novozaraženih, u Srbiji od posledica koronavirusa u poslednja 24 časa preminulo još 56 osoba | Blok vesti\nJoš 4.995 novozaraženih, u Srbiji od posledica koronavirusa u poslednja 24 časa preminulo još 56 osoba\nTestirano je 13.507 uzoraka, od čega je 4.995 pozitivno na koronavirus, poslednji su podaci sa sajta covid19.rs. U poslednja 24 časa od posledica infekcije preminulo je 56 osoba.\nU bolnicama širom Srbije hospitalizovan je 8.801 pacijent, a na respiratorima se nalazi 331 osoba.\nU ustanovama socijalne zaštite i domovima za smeštaj odraslih i starih, potvrđeno je prisustvo virusa kod 2.055 korisnika i 909 zaposlenih, saopštilo je Ministarstvo za rad, zapošljavanje, boračka i socijalna pitanja.\n"Ukupan broj izlečenih korisnika ustanova socijalne zaštite iznosi 1.648", navodi se u saopštenju.\nUkupno je izlečeno 810 zaposlenih u ustanovama socijalne zaštite.\nEpidemiolog i član Kriznog štaba Branislav Tiodorović rekao je da nije došlo do poboljšanja epidemiološke situacije u zemlji i dodao da će, ako se nešto ne promeni, morati da se razmišlja o uvođenju rigoroznijih mera.\nEpidemiolog Predrag Kon izjavio je danas da će sutra na sednici Kriznog štaba biti produženja postojećih mera i da će biti uvedene nove mere na granicama. Prema njegovim rečima, veliko je pitanje da li je moguće kontrolisati privatne proslave Nove godine i da zato mora da se razmišlja o ograničenju kretanja.\nGovoreći o dolasku vakcine protiv kovida19, Kon je rekao da je prioritizacija jako dobra, te da kad vakcinacija ne ide po grupama brzo, potrebno je pustiti i ostale da se vakcinišu.\nČlan Komisije za registraciju lekova pri Agenciji za lekove i medicinska sredstva i profesor Farmaceutskog fakulteta Miroslav Savić izjavio je danas da nas od evenutalne dozvole za vakcine u našoj zemlji dele nedelje, a ne meseci. Dodao je da će program vakcinacije u svim zemljama sveta, pa i kod nas, početi u toku prvog kvartala iduće godine.\nVakcinacija protiv kovida 19 biće dobrovoljna, rekla je ministarka za rad, zapošljavanje, boračka i socijalna pitanja i članica Kriznog štaba Darija Kisić Tepavčević.\nOpominje da se lažnim vestima o tome da će roditelji morati da vakcinišu decu – uznemirava javnost.\n"Centri za socijalni rad neće oduzimati decu roditeljima koji budu sprečavali vakcinaciju protiv koronavirusa", rekla je Kisić za Politiku i istakla da je reč o netačnim navodima.\nNajavila je i da će Nacrt zakona o socijalnoj karti narednih 15 dana biti dostavljen Vladi Srbije. On će omogućiti da građani u najtežem ekonomskom položaju budu vidljiviji i tako lakše ostvare svoja prava.\nPri kraju radovi na bolnici u Kruševcu, u Batajnici na lečenju trenutno 532 pacijenta\nNa mestu nekadašnje kasarne Rasina u Kruševcu privode se kraju radovi na novoj kovid bolnici sa 500 kreveta u poluintenzivnoj i intenzivnoj nezi.\n"Radovi teku prema planu i polako se spremamo za završetak. Unutar objekata gde će biti smeštene poluintenzivna i intenzivna nega u toku su završno krečenje i čišćenje. Tokom sledeće nedelje bi trebalo da se počne sa unosom opreme i da se bolnica polako otvara", kaže direktor građevinskog sektora "Termomonta" Nemanja Jevtić.\nU kovid bolnici u Batajnici trenutno su na lečenju 532 pacijenta, kaže direktorka te ustanove Tatjana Adžić Vukićević i dodaje da je u toj bolnici sinoć otvoreno još jedno odeljenje od 104 kreveta.\n"Borimo se kao lavovi. Nema kukanja. Jutros smo imali 532 pacijenta. U toku je otpust pa će neki kući, ali drugi dolaze", rekla je Adžić Vukićević za Tanjug.\nOna je navela da je sinoć u toj bolnici otvoreno još jedno odeljenje sa 104 kreveta, ali da se i ono ubrzano puni.\n"Čekamo sa Infektivne klinike da nam stigne 30 pacijenata i još toliko sa Zvezdare. Radi se krvavo, svi smo mokri pod skafanderima. Niko ne sedi, svi su na radnim mestima", kaže ona.\nDodatno problem stvara i to što među zdravstvenim radnicima ima sve više zaraženih.\n"Kako se jedan zarazi šalju nam drugog. Vozimo slalom, ali se držimo broja da bolesnicima ne fali nega", zaključila je Adžić Vukićević.\nPrevious articleFon der Lajen: Pregovori EU i Velike Britanije o Bregzitu biće nastavljeni\nNext articleZA MALOG OLIVERA: FK Miljakovac na licitaciji prodaje opremu, umešao se i TSC (FOTO)


15:17h (LIVESTREAM): Partizan - Bašakšehir (0:0), problem za crno-bele, Pantić ZAVRŠIO NA TRAVI, Stanojević morao da ga izmeni na startu\n15:17h IDOL SE JAVIO! KAKA POSLAO PORUKU SRBINU: Lazetić će od uzbuđenja skakati od sreće!\n15:14h OSILILA SE JER VIŠE NE MOGU TAMO GDE JE NAJVIŠE BOLI! Mensur ogorčen na MALOLETNICU nakon što je KAŽNJEN! (VIDEO)\nOBJAVLJEN SNIMAK UDARA AMERIČKOG F-35C O PALUBU NOSAČA AVIONA Potraga se 44\t476\nKORIDOR SUVALKI-AHILOVA PETA NATO PAKTA Ako Rusija krene na Ukrajinu ova 8\t117\nPUTIN SADA VLADA IZ BUNKERA: Bivši britanski ambasador otkriva ko sme da 14\t98\nHAOS SA BROJEM ZARAŽENIH: Austrijske vlasti krive BALKANCE za EKSPLOZIJU 5\t5\nPOČELA VOJNA VEŽBA AMERIČKE AVIJACIJE Nad Nevadom pojavio se u niskom letu 5\t16\nTAJNA KOMANDE NAJMOĆNIJE VOJSKE SVETA: Evo zašto je Pentagon izgrađen baš 10\t13\nHOĆE LI TI RUSI NAPASTI I KADA? Evo zašto je razgovor Bajdena i Zelenskog 5\t7\nSUKOB IZMEĐU AMERIKE I RUSIJE DESIĆE SE NA NEINTEGRISANIM TERITORIJAMA\nKsenija Prodanović 21.10.2021. 13:36h\nEU parlament zapretio je da će tužiti Ursulu fon der Lajen ako ne uskrati Poljskoj pristup fondovima Unije posle žestokog sukoba oko vladavine prava.\nDavid Sasoli, predsedavajući parlamenta, rekao je da je advokatima naloženo da "pripreme tužbu protiv Komisije" na čijem je čelu Fon der Lajen "kako bi obezbedili da se poštuju pravila".\nSasoli, italijanski političar koji je 2019. izabran za predsednika parlamenta rekao je to uoči dvodnevnog samita EU u Briselu na čijem će dnevnom redu Poljska biti glavna tema.\nSasolija su podržale Francuska i Holandija, ali i Švedska, Finska i Luksemburg. Sa druge strane, Poljska se oslanja na podršu mađarskog lidera Viktora Orbana a i odlazeća nemačka kancelarka Angela Merkel je upozorila EU da kompromisno reši problem sa Poljskom.\nProblem je nastao kada je Ustavni sud Poljske presudio da su nacionalni zakoni "jači" o briselskih, što je kosi sa osnovnim principima EU.\nFon der Lajen je sada pod pritiskom da zavrne slavinu Poljskoj i ne dozvoli im pristup fondu za oporavak od kovida vrednom dokle god Varšava ne počne da poštuje pravila.\nOd predsednice Komisije se očekuje i da se po ovom pitanju konsultuje sa Evropskim sudom pravde i, ako sud presudi u korist EU, Poljska bi morala da plati pozamašne kazne ili, ako odbije, ostane bez pristupa fondovima.\nFon der Lajen može da uskrati Varšavi pravo glasa unutar EU institucija, ali joj je za to potrebna podrška svih članica a zna se da će se Mađarska tome usprotiviti.\nNajnoviji sukob izazvao je strahovanja da se priprema "Polegzit" - izlazak Poljske iz EU i, posledično, kolaps EU. Poljska vrlo verovatno neće napustiti Uniju ali sama mogućnost ukazuje koliko je krhka situacija.\nPoljska i Mađarska već duže vreme su u sukobu sa EU oko vladavine prava, jednakosti i slobode medija i na kratko su blokirali usvajanje budžeta za oporavak EU, ali su ti problemi na kratko "izglađeni".\nPROBLEMI SE REŠAVAJU RAZGOVOROM A NE NA SUDU: Angela Merkel o sukobu Poljske i EU i eventualnom Polegzitu\nPOLJACI NEĆE IZ EU: Velika Britanija je otišla, ako odemo i mi, to će biti tragedija!\nPOSLE BREGZITA STIŽE POLEGZIT? Sud u Varšavi poručio Briselu da neki zakoni EU nisu kompatibilni sa poljskim Ustavom\nEUPoljskavladavina pravatužbaKomisijaParlament EUUrsula fon der Lajen\njoš jedan mladić povređen\nHOROR U ENGLESKOJ: Tokom svađe nasmrt izbodeni muškarac i tinejdžer\nRUSIJA IMA VIŠE OD 100.000 NOVOZARAŽENIH: Moskva i dalje glavno žarište, talas izazvan omikronom izuzetno snažan! 1\nIDOL SE JAVIO! KAKA POSLAO PORUKU SRBINU: Lazetić će od uzbuđenja skakati od sreće!\nOSILILA SE JER VIŠE NE MOGU TAMO GDE JE NAJVIŠE BOLI! Mensur ogorčen na MALOLETNICU nakon što je KAŽNJEN! (VIDEO)\nOBJAVLJEN SNIMAK UDARA AMERIČKOG F-35C O PALUBU NOSAČA AVIONA Potraga se nastavlja! Kina: Vaš avion nas ne zanima! VIDEO 44\t476\nKORIDOR SUVALKI-AHILOVA PETA NATO PAKTA Ako Rusija krene na Ukrajinu ova tačka postaće drugi front Moskve i Vašingtona! 8\t117\nPUTIN SADA VLADA IZ BUNKERA: Bivši britanski ambasador otkriva ko sme da kontrira ruskom predsedniku oko Ukrajine! VIDEO 14\t98\nHAOS SA BROJEM ZARAŽENIH: Austrijske vlasti krive BALKANCE za EKSPLOZIJU KORONE, a naročito jednu zemlju! 5\t5\nPOČELA VOJNA VEŽBA AMERIČKE AVIJACIJE Nad Nevadom pojavio se u niskom letu i stari znanac sa neba iznad Srbije! VIDEO 5\t16


Federalni parlament jednoglasno usvojio rezoluciju o BHRT-u - Top Vijesti\nZastupnički dom Parlamenta Federacije Bosne i Hercegovine jednoglasno je usvojio rezoluciju o Radioteleviziji Bosne i Hercegovine.\nPredstavnički dom Parlamenta Federacije Bosne i Hercegovine nalaže Poreskoj upravi Federacije Bosne i Hercegovine, dajući navedenoj instituciji smjernice za rad i postupanje u vezi pitanja ove Rezolucije, kako bi se osigurao neometan rad i pristup transakcijskim računima Radio-televiziji Bosne i Hercegovine. Ovu rezoluciju predložili su zastupnici Sanela Prašović Gadžo i Irfan Čengić.\n“Pozivamo Vijeće ministara Bosne i Hercegovine i Parlamentarnu skupštinu Bosne i Hercegovine da osiguraju dosljednu primjenu Zakona o Javnom radiotelevizijskom sistemu Bosne i Hercegovine (Službene novine Bosne i Hercegovine broj 78/2005, 35/2009, 32/2010, 51/2015 i 25/2016) na teritoriji cijele države Bosne i Hercegovine.\nPozivamo nosioce sudske vlasti da u što kraćem roku rješavaju sporove koji nastaju zbog neispunjavanja zakonskih odredbi Zakona o Javnom radiotelevizijskom sistemu Bosne i Hercegovine.\nPredstavnički dom Parlamenta Federacije Bosne i Hercegovine nalaže Poreskoj upravi Federacije Bosne i Hercegovine, dajući navedenoj instituciji smjernice za rad i postupanje u vezi pitanja ove Rezolucije, kako bi se osigurao neometan rad i pristup transakcijskim računima Radio-televiziji Bosne i Hercegovine, jer je navedeno od javnog interesa za građane Bosne i Hercegovine, sve do završetka sudskog spora sa Radio Televizijom Republike Srpske koja prikuplja taksu u Republici Srpskoj i u Brčko distriktu BiH, i koja od 2017. godine ne uplaćuje taksu BHRT-u u skladu sa zakonom, te sve dok Vijeće ministara Bosne i Hercegovine ne osigura dosljednu primjenu Zakona o Javnom radiotelevizijskom sistemu Bosne i Hercegovine na teritoriji cijele države Bosne i Hercegovine.\nPredstavnički dom Parlamenta Federacije Bosne i Hercegovine poziva Ured visokog predstavnika u Bosni i Hercegovini i međunarodnu zajednicu da ispunjavaju svoje obaveze iz Općeg okvirnog sporazuma za mir u Bosni i Hercegovini u dijelu koji se odnosi na sadržaj i ove Rezolucije, te da osiguraju programe podrške razvoja javnog Radio-televizijskog servisa Bosne i Hercegovine – BHRT.\nPozivamo zakonodavnu i izvršnu vlast entiteta Republika Srpska da provodi Zakon o javnom radio-televizijskom sistemu Bosne i Hercegovine, te da osigura da Radio-televizija Republike Srpske ispunjava svoje obaveze prema BHRT-u u skladu sa zakonom.\nZabrinuti za funkcionisanje BHRT-a i ispunjavanje osnovnih zadataka javnog servisa, a uvažavajući ustavne nadležnosti svih nivoa vlasti BiH i obaveze propisane zakonima koje je donijela Parlamentarna skupština BiH u ovoj oblasti i pozivajući se na međunarodne standarde i međunarodnim dokumentima zagarantovanu slobodu govora, objektivno, neovisno i istinito informisanje javnosti, iz BHRT- a ukazuju na činjenicu da je posebna zadaća proizvoditi i distribuirati programske sadržaje koji nemaju komercijalnu, nego visoku društvenu vrijednost”, navodi se.\nRadnici BHRT-a danima apeliraju kroz javnost kako je potrebno riješiti probleme koje BHRT ima i koji mu otežavaju normalno funkcioniranje podsjećajući kako je stabilan državni javni servis jedan od 14 prioriteta koje je pred Bosnu i Hercegovinu stavila Europska unija kao uvjet za pristupne pregovore našoj zemlji.\nMjesec mart je na isteku, a ako plaće uskoro ne budu isplaćene, funkcioniranje javnog servisa bit će krajnje upitno, a možda i nemoguće s obzirom na to da djelatnici BHRT-a gotovo dva mjeseca nisu primili plaću.\nTagsbhrt bih osiguranje parlament fbih Predstavnički dom rezolucija takmicenje


OVA ZVIJER NEMA ŠOFERŠAJBNU| ASTON MARTIN NAS ODUŠEVLJAVA SVOJIM NOVITETOM - informativa.ba\nAuto OVA ZVIJER NEMA ŠOFERŠAJBNU| ASTON MARTIN NAS ODUŠEVLJAVA SVOJIM NOVITETOM\nOVA ZVIJER NEMA ŠOFERŠAJBNU| ASTON MARTIN NAS ODUŠEVLJAVA SVOJIM NOVITETOM\nAston Martin nas je još jednom prijatno iznenadio: upravo su lansirali novi V12 Speedster, model ograničenog izdanja, bez šoferšajbne, koji je specijalno dizajniran kako bi bio “beskompromisni dvosjed”, za nekolicinu srećnih milionera koji ga sebi mogu priuštiti, jer dolazi sa cijenom od 1 milion dolara…\nInspirisani jedinstvenim trkačkim naslijeđem kompanije, Aston Martin V12 Speedster će biti proizveden u samo 88 primjeraka od strane Q Divizije brenda, ali vjerujemo da su svi modeli već sada rasprodati. Možemo jedino maštati da ćemo vidjeti jedan od njih uživo na ulici i da ćemo čuti njegov bijesni urlik. Automobil će pokretati twin-turbo 5.2 litarski V12 motor, koji je tjuniran tako da proizvodi 690 KS i 752 Nm obrtnog momenta.\nTo vam možda ne djeluje kao mnogo kada se uporedi sa ostali superautomobilima današnjice, ali sjetite se, ova zvijer nema šoferšajbnu. Biće vam potrebna prava, kvalitetna kaciga ako želite da istražite pun potencijal V12 motora. Met Beker, glavni inžinjer Aston Martin brenda, rekao je da V12 Speedster nije ni nalik bilo kom drugom automobilu u svijetu sirove, kvalitetne vožnje.\nS obzirom na to da je sasvim otvoren, V12 Speedster dodaje novu dimenziju cjelokupnom vozačkom iskustvo. Njegov motor sa svojih 690 KS daje mu mogućnost ubrzanja od nula do sto kilometara na sat za samo 3.5 sekundi, dok je maksimalna brzina 300 kilometara na sat.\nIspod karbonskog tijela ovog modela nalazi se bespoke aluminijumska platforma, koja kombinuje najbolje elemente DBS Superleggera i novog Aston Martin Vantage. Britanski brend je takođe ovaj model opremio adaptivnim amortizerima, nudeći tri vozačka moda, ultra lagane točkove sa centralnim zaključavanjem i velike karbonsko keramičke kočnice.\nOvo je, slobodno možemo reći, superautomobil koji je konstruisan savršeno, a koji će vas oduševiti na svim nivoima svojim preciznim vozačkim iskustvom, agilnošću i stavom. V12 Speedster je čist koliko god je to bilo moguće, pa čak i njegov kokpit djeluje jednostavno nevjerovatno. Unutar vozačke kabine, moći ćete da vidite kombinaciju hroma, aluminijuma i ručno finiširanu kožu.\nAston Martin V12 Speedster nije prvi model bez krova i šoferšajbne predstavljen u proteklih nekoliko godina – imali smo priliku da vidimo modele poput McLaren Elve i Ferrari Monza, ali ako nas pitate, bolji od njega ne postoji.\nOznake: #V12 Speedster #Aston Martin #luxuz #model #dizajn\nBOAT TAIL | DŽEJ ZI I BIJONSE VLASNICI NAJSKUPLJEG AUTOMOBILA NA SVETU Auto\nNAJVIŠI NIVO PERFORMANSI, DINAMIKE I KOMFORA!: NOVA BMW ALPINA B8 Auto


Američki funkcioneri veruju da će irački lideri odgovorno upravljati zemljom\nDrugog dana posete Iraku, američki državni sekretar i sekretar za odbranu sastali su se sa predstvnicima koalicionih trupa koje savetuju iračku armiju i policiju. Oni su tom prilikom još jednom podvukli američku predanost da pomognu tim snagama i novoj vladi u izgradnji mirnog, demokratskog društva.\nNa kratkoj konferenciji za štampu u američkoj ambasadi, državni sekretar Kondoliza Rajs je rekla da su je novoimenovani premijer i drugi visoki fukncioneri uveravali da će formirati kompetentnu, multi-etničku vlade i da će pokušati da hitno preduzmu mere za rešavanje mnogih problema u zemlji.\n”Irački lideri shvataju izazove koji su pred njima. Irački narod očekuje od svoje vlade da odgovori tim izazovima. Za to će očigledno biti potrebno neko vreme. Smatramo da su vladini predstavnici koncetrisani, inspirativni - i po meni - razumeju predstojeće zadatke. Naša poruka je da Sjedinjene Države žele da budu podrška u tom radu i da smo spremni da učinimo sve što možemo da pomognemo Iraku da se suoči sa predstojećim izazovima.“\nSekretar za odbranu Donald Ramsfeld je rekao da je prvi zadatak novih lidera da formiraju vladu, što moraju učiniti u roku od mesec. Takodje, dodao je Donald Ramsfeld, oni moraju da rade na formiranju novih iračkih bezbednosnih snaga.\n”Mislim da će utisak koji gradjani Iraka da steknu o ovoj vladi biti isti koje smo sekretar Rajs i ja stekli na ovim sastancima. To su ozbiljni ljudi. Oni shvataju teškoće zadatka sa kojim su suočeni i nameravaju da odgovorno prionu na posao upravljanja ovom zemljom.“\nU medjuvremenu, funkcioneri iračkog ministarstva unutrašnjih poslova objavili su da su naoružani napadači jutroas ubili sestru iračkog sunitskog potpredsednika Tarika Al Hašemija. Nasilje, čija su meta irački funkcioneri, pripadnici bezbednosnih snaga i njihovih porodica se nastavlja, kao i napadi na iračke civile i koalicione trupe. Američki funkcioneri su izrazili nadu da će očekivano formiranje prve iračke, demokratski izabrane vlade, koja će imati četvorogodišnji mandat, pomoći u borbi protiv pobunjenika, uveriti paravojne lidere da rasformiraju svoje jedinice i stimulisati preko potrebni ekonomski razvoj.\nMedjutim, funkcioneri priznaju da će sve to biti teško. Juče je komandant američkih snaga u Iraku, general Džordž Kejsi, izjavio da želi da vidi veći napredak ka stabilnosti - pre no što bude voljan da preporuči povlačenje značajnije broja američkih vojnika. Medjutim, general Kejsi je dodao da je izbor premijera i drugih visokih funkcionera važan prvi korak i izrazio očekivanje da će biti u prilici da uskoro iznese takve preporuke predsedniku Bušu.


Hirurško vađenje umnjaka Beograd - Donna Dent \nhome Oralna hirurgija Vađenje umnjaka\nHirurško vađenje umnjaka Beograd\nVađenje umnjaka je jedna od najčešćih intervencija u Donna Dentordinaciji, kao i oralnoj hirurgiji uopšte.\nOva intervencija je često neophodna kako jedan manji problem ne bi prerastao u znatno ozbiljniji, zbog čega je naš stručni tim uvek spreman nabrzo i bezobolno vađenje umnjaka kod pacijenata kojima je to neophodno.\nVađenje umnjaka cena i zakazivanje kod nas\nKada je u pitanju hirurško vađenje umnjaka cena i slične informacije su dostupne prilikom konsultacija sa našim hirurzima. Ne dvoumite se ukoliko smatrate da vam je potrebno vađenje umnjaka.\nPozovite nas na broj: 064 203 89 35 ili nam pošaljite upit OVDE, a mi ćemo vam rado izaći u susret pregledom, konsultacijama i drugim neophodnim merama za tretiranje umnjaka u našoj stomatološkoj ordinaciji na Voždovcu – Donna Dent, u zavisnosti od vašeg problema.\nZakažite pregled i na vreme otklonite problem koji imate!\nPogledajte šta još podrazumeva intervencija vađenja umnjaka i zašto je važno da nam se obratite čim se pojavi problem.\nKada je vađenje umnjaka neophodno i zašto?\nHirurško vađenje umnjaka je nužna intervencija u slučaju kada su umnjaci delimično izrasli, ili se nalaze duboko u kosti jer u vilici nema dovoljno prostora za njihovo nicanje. U tom slučaju, umnjak prirodno počinje da raste pomerajući susedne zube, što uzrokuje bol, kvarenje zuba, stvaranje džepova, a u određenim slučajevima i ozbiljne akutne infekcije.\nGlavni simptomi su otok i bol, otežano otvaranje usta i gutanje. Ovo je znak da je hirurško vađenje umnjaka neophodno u što kraćem roku.\nZanemarivanje ovih simptoma može dovesti do upale zubnog mesa. Naime, razvijanjem umnjaka prostor oko njih se sužava, zbog čega im je onemogućen pravilan rast i položaj. To često dovodi do probijanja kroz zubno meso, pa dolazi do upale koja se prepoznaju po bolu i otoku, a situaciju dodatno pogoršavaju komadići hrane koji se nakupljaju oko umnjaka i izazivaju infekciju.\nPreventivno vađenje umnjaka\nMnogi pacijenti se odlučuju i na preventivno vađenje umnjaka, kako bi na vreme izbegli komplikacije ove vrste. Svrha preventive je izbegavanje daljih problema pre postavljanja fiksne proteze.\nIpak, odluka o hirurškom vađenju umnjaka se donosi uz konsultacije sa oralnim hirurgom, koji na temelju snimaka i analiza zuba može utvrditi realno stanje i realnu potrebu za ovakvim zahvatom.\nKako izgleda i koliko traje hirurško vađenje umnjaka?\nDigitalni ortopan snimak je prvo što je potrebno uraditi kada se pacijent javi zbog problema sa umnjakom. Ovaj korak je važan jer pomaže oralnom hirurgu da stekne jasan uvid u položaj umnjaka, kao i broj i oblik korenova, odnos sa sinusom, susednim zubima i drugim anatomskim strukturama. Na osnovu ovog pregleda se planira hirurško vađenje umnjaka.\nOperacija se radi u lokalnoj anesteziji u trajanju od 30 do 45 minuta.Zahvaljujući anesteziji i stručnosti našeg tima, operacija je potpuno bezbolna i lako podnošljiva za pacijenta.\nSavremena oprema i vrhunski stručnjaci\nSvaki poduhvat, uključujući i hirurško vađenje umnjaka, izvodi stručan tim naših hirurga koji vašem problemu pristupaju sa najvećom pažnjom. Prilikom operacija se koristi najsavremenija stomatološka oprema koja garantuje bezbedan i siguran proces vađenja umnjaka, zbog čega možete biti sigurni u pozitivan ishod bez izuzetka!\nVađenje umnjaka i oporavak - kako izgleda i koliko traje?\nKada se izvrši hirurško vađenje umnjaka, pacijent od oralnog hirurga dobija detaljna uputstva za oporavak i način ishrane. Pacijentima se nakon ovakvog poduhvata savetuje meka, prohlađena i kašasta ishrana, a poželjan je i tretman oblogama od leda u intervalima od po 20 minuta.\nOno što se preporučuje kao efikasna pomoć su tablete protiv bolova, i to Brufen, Nimulid ili Rapidol, dok lekove kao što su Aspirin i Andol treba striktno izbegavati zbog krvarenja.\nOporavak od hirurškog vađenja umnjaka traje oko 7 dana, nakon čega se skidaju konci. U ovom periodu je važno striktno se pridržavati preporučenih pravila, i izbeći ispiranje i mućkanje usta različitim higijenskim rastvorima za oralnu upotrebu. Preporučuje se redovno pranje zuba, uzimanje antibiotika isključivo po preporuci lekara, kao i izbegavanje fizičke aktivnosti.\nMirovanje je preporučljivo barem 10 narednih dana, a pojačano krvarenje je moguće sprečiti smanjenim kretanjem, jer intenzivna fizička aktivnost podstiče komplikacije. Važno je da izbegavate trljanje bolnog mesta, kao i da ne pokušavate da pijete napitke na slamčicu, jer sisanje takođe podstiče krvarenje.\nVažno je suzdržati se od pušenja, barem tokom prvog dana nakon zahvata, a poželjno je i duže, jer pušenje može ugroziti dotok krvi na mesto gde je bio zub, što dalje dovodi do razmnožavanja bakterija i infekcija.\nUz blagovremenu reakciju i pridržavanje uputstava naših oralnih hirurga, vađenje umnjaka ne mora da bude težak i traumatičan zahvat. Naši stručni oralni hirurzi će se pobrinuti da čitav proces prođe brzo i bezbolno, a na vama je da obezbedite adekvatan oporavak nakon čega ćete se rešiti ovog problema.


Konkurs za finansiranje i sufinansiranje aktivnosti, programa i projekata nacionalnih saveta – ICR\nKonkurs za finansiranje i sufinansiranje aktivnosti, programa i projekata nacionalnih saveta nacionalnih manjina u oblasti osnovnog i srednjeg obrazovanja na teritoriji AP Vojvodine za 2015. godinu\nKonkurs se raspisuje na iznos od 1.615.000,00 dinara obezbeđenih Pokrajinskom skupštinskom odlukom o budžetu Autonomne pokrajine Vojvodine za 2015. godinu („Službeni list APV“, br. 53/14, 54/14 – ispr. i 29/15-rebalans) za finansiranje i sufinansiranje aktivnosti, programa i projekata nacionalnih saveta nacionalnih manjina u oblasti razvoja i podizanja kvaliteta osnovnog i srednjeg obrazovanja na jezicima/govoru nacionalnih manjina – nacionalnih zajednica u Autonomnoj pokrajini Vojvodini za 2015. godinu. Sredstva su opredeljena :\n• za osnovno obrazovanje 950.000,00 dinara i\n• za srednje obrazovanje 665.000,00 dinara.\nKorisnici koji imaju pravo da učestvuju u raspodeli sredstava su registrovani nacionalni saveti nacionalnih manjina sa sedištem na teritoriji AP Vojvodine.\nKriterijumi raspodele sredstava po Pravilniku o dodeli budžetskih sredstava Pokrajinskog sekretarijata za obrazovanje, propise, upravu i nacionalne manjine – nacionalne zajednice za finansiranje i sufinansiranje aktivnosti, programa i projekata nacionalnih saveta nacionalnih manjina u oblasti osnovnog i srednjeg obrazovanja su:\n• da li se jezik/govor nacionalne manjine – nacionalne zajednice koju nacionalni savet predstavlja nalazi u službenoj upotrebi na teritoriji AP Vojvodine, odnosno da li se na tom jeziku/govoru realizuje obrazovno-vaspitni rad u osnovnim i srednjim školama;\n• značaj aktivnosti, programa i projekta za razvoj i podizanje kvaliteta osnovnog i srednjeg obrazovanja na teritoriji AP Vojvodine na jezicima/govoru nacionalnih manjina – nacionalnih zajednica;\n• vrsta i visina troškova koji su potrebni za obrazovno-vaspitne aktivnosti, programe ili projekte koji se realizuju tokom tekuće budžetske godine;\n• da li se aktivnost, program ili projekat može pretežno realizovati u tekućoj budžetskoj godini.\nZahtevi za dodelu sredstava podnose se na jedinstvenom konkursnom obrascu Sekretarijata. Kompletna konkursna dokumentacija može se preuzeti od 02. septembra 2015. godine na web adresi Sekretarijata www.puma.vojvodina.gov.rs\nZahtevi se dostavljaju putem pošte na adresu: Pokrajinski sekretarijat za obrazovanje, propise, upravu i nacionalne manjine – nacionalne zajednice sa naznakom “Za konkurs – za finansiranje i sufinansiranje aktivnosti i programa nacionalnih saveta nacionalnih manjina“, Bulevar Mihajla Pupina 16, 21000 Novi Sad ili se podnose lično, predajom na pisarnici pokrajinskih organa uprave u Novom Sadu (u prizemlju zgrade Pokrajinske vlade).\n• pojedinačni izveštaji o pripremi testova za svakog autora i\n• zbirni izveštaj na nivou nacionalnog saveta, posebno za osnovne i posebno za srednje škole.\nRok za podnošenje prijava na Konkurs je 16. septembar 2015. godine.\nZainteresovana lica dodatne informacije u vezi sa realizacijom Konkursa mogu dobiti u Sekretarijatu na telefon 021/487-4183.


Održana press konferencija povodom održavanja manifestacije "Ribolovci svome Gradu" - Grad Koprivnica\nOdržana press konferencija povodom održavanja manifestacije “Ribolovci svome Gradu”\nU prostorijama Grada Koprivnice danas je održana press konferencija povodom održavanja manifestacije „Ribolovci svome Gradu“ . Na press konferenciji su bili prisutni Krešimir Vrhoci, sportski direktor ŠRK Koprivnica, Ivan Petak, predsjednik ŠRK Koprivnica, Jasmina Stričević ispred Grada Koprivnice, Ružica Kancijan ispred Turističke zajednice grada Koprivnice i Ivana Tavra, specijalist za odnose s javnošću u kompaniji Carlsberg Croatia.\nOvogodišnja manifestacija održati će se 23. i 24. ožujka (subota i nedjelja) na Zrinskom trgu i Trgu bana Josipa Jelačića.\nU okviru ove dvanaeste po redu manifestacije održati će se natjecanje u pripremi fiš-paprikaša, lov ribe udicom iz bazena, prezentacija i prodaja ribolovnog pribora, alata i opreme za pripremu ribe, konzumiranje jela od ribe (fiš, rašlje, kotlovina), bogati kulturno umjetnički program, izrada drvenog čamca na starinski način, prezentacija starih zanata, kiparsko-keramička kolonija, natjecanje ribolovaca (Rasinja) pod nazivom „IV KUP GRADA KOPRIVNICE U SPORTSKOM RIBOLOVU“, ponuda ribljih specijaliteta raznih proizvođača (kobasica, sušena riba, riblja pašteta) i sajam rabljene ribolovne opreme.\nKao i svake godine organizator ove manifestacije je ŠRK „Koprivnica“, a suorganizator Turistička zajednica grada Koprivnice te glavni partner Grad Koprivnica. Generalni pokrovitelj manifestacije je „Carlsberg Croatia“ brend „PAN“, a sponzori Podravka, Hypo banka, Jadransko osiguranje, Turistička zajednica županije Koprivničko-križevačke, hotel „Podravina“, medijski pokrovitelj radio Koprivnica, HTV-Koprivnica.


Plesna terapija | | Holistička akademija Maya\nPlesna terapija predstavlja traganje za prepoznavanjem jezika tela putem kreativnih podsticaja koji stimulišu ujednačavanje i usaglašavanje naših pokreta, prema jedinstvenom i živom „osećaju“ svakog čoveka.\nMetoda Marije Fuks temelji se na mogućnosti promene koja pruža izlazak iz začaranog kruga nelagodnosti i problema, i to kroz postepeno napuštanje rigidnosti, straha i nestabilnosti, nezavisno od čovekovog psihofizičkog i socijalnog statusa.\nKada nas bolest, trauma, depresija ili gubitak interesovanja za okruženje, udalje od autentičnosti našeg bića, uvodeći nas u maglovite prostore u kojima nedovoljno osećamo sebe same, plesna terapija nas kroz slobodni pokret može dovesti do dimenzija zadovoljstva i ravnoteže. Time nam omogućava izražavanje ličnih sposobnosti i reafirmaciju našeg identiteta.\nPraksa plesne terapije ne zamenjuje medicinske intervencije ili psihološke kure, već nam pomaže u njihovom savladavanju kroz praćenje naše osetljivosti, osećaja i osećanja.


Analiza slučaja – izobličena slika na pozadini mobilnog telefona\nNapomena: Da biste razumeli pozadinu iza analize ovog slučaja i zašto se ovakve pojave dešavaju, naročito u vezi sa SSRF-om, molimo da pročitate Uvod u zastrašujuće natrpirodne pojave.\nSSRF obljavljuje ove analize slučaja sa namerom da obezbedi smernice našim čitaocima u vezi sa problemima koji se manifestuju na fizičkom ili psihološkom nivou, ali mogu da imaju glavni uzrok u duhovnoj dimenziji. Kada je glavni uzrok problema duhovne prirode, primetili smo da uključivanje duhovnog isceljivanja generalno daje najbolje rezultate. SSRF savetuje nastavak uobičajenog medicinskog tretmana zajedno sa metodama duhovnog isceljivanja za tretman fizičkih i psihičkih bolesti. Savetujemo čitaoce da započnu bilo koju metodu za duhovno isceljivanje po njihovom izboru.\nGospođica Neha Dongrej, koja je iz Maharaštre, Indija, radila je duhovnu praksu (sadnu) po vođstvu Njegove Svetosti Dr. Atavlea od 1998. Ona je tada imala 14 godina. Ona radi duhovnu praksu svo vreme od 2008. Tokom godina, preuzela je razne odgovornosti kao svoj servis Apsulutnoj istini (satseva). Ovo uključuje odgovornosti koje su u vezi sa širenjem Duhovnosti i administracijom. Nakon mature, Neha se preselila u SSRF istraživački centar i Ašram.\n2. Iskustvo sa fotografijom Sveca koja se izobličila u uznemirujuću sliku\nNeha je imala mobilni telefon sa slikom Nj. Sv. Dr. Atavlea kao pozadinsku sliku. Od 7. marta 2010 ona je primetila da se velika, ometajuća figura iznenadno pojavila ispred slike Nj. Sv. Dr. Atavlea.\nIspod su fotografije mobilnog telefona sa ometajućom slikom koje su dostavljene u SSRF istraživački centar.\nNehin mobilni sa crnom figurom koja se pojavila na pozadinskoj slici Nj. Sv. Dr. Atavlea\nUvećan prikaz crne figure koja je izobličila sliku Nj. Sv. Dr. Atavlea.\nNeha se priseća da se na dan pre nego što se slika pojavila osećala veoma loše i da je njeno stanje uma bilo uznemireno.\nOmetanja su se nastavila nakon što se uznemirujuća figura pojavila na Nehin telefon i takođe se povećao intenzitet.\nU nastavku, Neha je počela da doživljava neprijatan osećaj koji je opisala kao nešto slično iskustvu viđenja kanalizacije ili nečeg nečistog. Neha je otkrila da je ipak mogla da pušta bogoljubive pesme Svetaca na telefonu i da prima telefonske pozive.\nDepartman za suptilnu percepciju je sekcija SSRF-a koji se sastoji od tragalaca koji mogu da osete duhovnu dimenziju, crtaju slike suptilnog sveta (suptilne slike) i daju duhovne lekove. Neki od tragalaca iz ovog odeljenja primaju božansko znanje, a neki i stvaraju božansku umetnost. Istraživačka aktivnost SSRF-a se obavlja uglavnom u ovom departmanu.\nPitala je tragaoce SSRF-ovog departmana za duhovnu dimenziju o slici i oni su potvrdili da se uznemirujuća figura pojavila zbog napada od negativnih energija (duhovi, demoni, đavoli itd.). Takođe je dobila savete o duhovnim rešenjima za smanjenje efekata napada. Mere koje je preduzela uključuju:\nPostavljanje traka sa napisanim pojalicama Božijeg Imena oko telefona\nObmotavanje publikacija koje su napisali Sveci oko telefona (ovo je zbog Božanske svesnosti (Čaitanija) u rukopisu Svetaca i kao rezultat, dešava se duhovno isceljenje)\nPosle korišćenja ovih mera na nekoliko dana, slika Nj. Sv. Dr. Atavlea je nestala i ekran je skroz pobeleo.\nPosle nekoliko dana, uznemirujuća figura je ostala, ali se njena visina malo smanjila, i nastavila je vremenom da opada u ovom tempu.\n3. Objašnjenje procesa izobličenja\nSledi objašnjenje događaja koji su se dogodili u slučaju Nehinog mobilnog telefona.\nNj. Sv. Dr. Atavle je Svetac najvišeg duhovnog nivoa i stoga Njegova fotografija emituje mnogo Božanske svesnosti. Pozadinska slika Njegove fotografije je povezana sa materijalizovanom (sagun) energijom Boga.\nNegative energije su nameravale da unište Božansku svesnost u fotografiji Nj. Sv. Dr. Atavlea tako što su je izobličili i umetnuli uznemirujuću figuru. Suptilna bitka se odigravala između pozitivnosti prisutnoj u fotografiji Nj. Sv. Dr Atavlea i negativnosti prisutnoj u uznemirujućoj figuri.\nKada je ekran pobeleo, to je ukazalo na promenu Božanske Energije (Šakti) koja je bila korišćena u suptilnoj bici. Belo predstavlja nematerijalizovanu (nirgun) energiju. Ova Božanska nematerijalizovana energija, zajedno sa drugim korišćenim duhovnim merama su polako smanjile veličinu uznemirujuće figure koju su umetnule negativne energije.\nIzobličenje od strane negativnih energija je proces koji je nepovratan. Stoga, nakon što je istrošena negativna energija u uznemirujućoj figuri, pozadinska slika na mobilnom telefonu je na kraju skroz nestala sa ekrana.\nIzobličenja fotografija delovanjem negativnih energija višeg nivoa\nKoji su ciljevi postojanja duhova?


EU zahtijeva pravdu za ubijenog slovačkog novinara | Autonomija\nPolicija je saopštila da je Kuciak najverovatnije ubijen zbog njegovog istraživačkog rada\n„Pravda mora biti zadovoljena“, rekao je danas Frans Timmermans, potpredsjednik Evropske komisije, dodajući da je šokiran ubistvom novinara u EU.\n„Ovim ubistvom sloboda medija i demokratija dovedeni u opasnost“.\n„EU ne može da prihvati ubijanje novinara zbog toga što rade svoj posao“, napisao je Tajani na Twitteru.\nNjegov njemački izdavač, Alex Springer osudio je „okrutno ubistvo“ njihovog novinara, a od lidera Slovačke je zatražio da odgovorne privedu pravdi.


Popularne teme: Moj-eRačun, Izdvojeno, statusi\nPoštovani korisnici i partneri, dobro došli na naš novi informativni portal. Ovde ćete pronaći sve informacije potrebne za kvalitetno poslovanje s eRačunima, odgovore na redovna pitanja oko servisa i aplikacija, nove dorade iz naše kompanije, kao i tehničku dokumentaciju koja je potrebna partnerima za dorade i slanje eRačuna. Trenutno je stranica škrta s detaljima ali ćemo je popunjavati dnevno i omogućiti mesto gde možete pronaći odgovor na sva svoja pitanja u budućnosti.\nU samo par lakih i jednostavnih koraka postanite registrovan korisnik e-računa. Uz servis Moj eRačun olakšajte svoje poslovanje! Jednostavno U samo par jednostavnih koraka besplatnom registracijom i izborom paketa u skladu sa vašim obimom poslovanja ostvarujete mogućnost elektronskog... Više ›\nPrimalac jednim klikom može istovremeno besplatno učitati koliko god eRačuna želi, dok se prekucavanjem gubi više od pet minuta po računu. Kada se govori o prednostima eRačuna, najčešće se ističe kako su one veće na strani primaoca. S druge strane, veliki broj poslovnih subjekata... Više ›\nJednostavna i brza razmena računa. Šaljite eRačune putem naše Web aplikacije ili iz svog knjigovodstvenog rešenja.\nSkladištite ili pretražite svoje eDokumente gde god se nalazili. Moj-DMS čini upravljanje dokumentima jednostavnim.\nServis Moj-eRačun je najveća mreža u Srbiji za razmenu elektronskih računa i ostalih eDokumenata između dobavljača i kupca, pružajući korisnicima zaokruženi proces od izdavanja, preuzimanja do kruženja eDokumenata (Moj-DMS) i čuvanja eDokumenata u Moj-eArhiv.\nPridružite se najvećoj integrisanoj eRačun mreži s više od 50 računovodstvenih programa.


Opština Novi Bečej Pešačka zona u novomiloševačkom parku gotova do Svetog Ilije\nVi ste ovde: Aktuelno Pešačka zona u novomiloševačkom parku gotova do Svetog Ilije\nProjekat uređenja centra Novog Miloševa traje već nekoliko godina. Radovi su po fazama najpre obuhvatili uređenje prostora od Zdravstvene ambulante prema OŠ „Dr Đorđe Joanović“ i prostor ispred same škole, dok su trenutno u toku radovi na rekonstrukciji pešačke zone u parku, odnosno ispred Omladinskog doma.\nRadove sprovodi i finasira MZ Novo Miloševo, a s obzirom da brzo napreduju, njihov završetak se očekuje u naredne dve nedelje, potvrdio je sekretar MZ Novo Miloševo, Arsen Pajić: „Kao što se može videti jedan deo je već završen, drugi deo se nastavlja i do slave, 2. avgusta, ćemo sigurno završiti radove. Radovi su počeli pre dve do tri nedelje i prilično brzo ovo sve ide. Vrednost radova je oko 3,3 miliona dinara. Posao je dobila „Eko gradnja“ iz Zrenjanina.“\nNakon rekonstrukcije pešačke zone u parku, uslediće i početak radova na rekonstrukciji Omladinskog doma u Novom Miloševu koji se nalazi u prilično lošem stanju. Radovi će se, takođe, raditi po fazama, s obzirom da su potrebna znatna sredstva da bi se kompletno priveli kraju.


Ultrazvuk abdomena | Ultrazvučni Pregled Beograd | Najbolja Cena\nUltrazvuk abdomena – o pregledu\nUltrazvuk abdomena je dijagnostički pregled tokom kog se pregleda oblik,veličina,pokretljivost ili neke promene u tkivu organa abdomena. Organi koji se pregledaju tokom ultrazvuka su: jetra,žučna kesa, bubrezi i nadbubrežna žlezda, prostata, slezina,pankreas, krvni sudovi abdomena, limfne žlezde, bešika i mokraćni kanali…\nPregled je potrebno uraditi ukoliko osećate sledeće simptome:\n-bol u predelu stomaka\n-probadanje u stomaku\n-gorušicu,iscrpljenost ili hronični umor.\nUltrazvukom se mogu uočiti i upalna stanja, upaljeno slepo crevo,ciste i slobodna tečnost u trbušnoj duplji. Bitno je napomenuti da ultrazvuk u većini slučajeva nije definitivna metoda i potrebne su dodatne analize da dijagnostikovanje bolesti. Ovaj pregled možete i uraditi preventivno da proverite stanje navedenih organa.\nUltrazvučna dijagnostika je jedan od načina ranog otkrivanja bolesti koje u početnim stadijumima nemaju nikakve simptome a na ultrazvuku se veoma lako otkrivaju.\nPriprema za pregled i rizici\nUltrazvuk abdomena je bezbolna, neinvazivna metoda za koju nije potrebna specijalna priprema. Preporučuje se da se dan pre ultrazvuka ne jede hrana koja nadima a 4 do 5 sati pre ultrazvuka ne jesti ništa. U toku pregleda pacijent leži na ledjima, na abdomen se nanese gel i sondom se pregleda stomak. Pregled obično traje 30 minuta.\nPosle pregleda pacijent se vraća svakodnevnim aktivnostima.\nUltrazvuk abdomena cena pregleda\nDr Nikola Čolić\nDr Miloš Gašić\nDr Kata Dabić Stanković\nDr Jasenka Grebenarović


Lekcije o biznisu koje sam naučila u radu s udruženjima\n(Lekcije o biznisu) Postoji izreka, odnosno molitva (Karl Paul Reinhold Niebuhr), koja govori o tome da treba hrabro da menjamo stvari na koje možemo da utičemo i da prihvatimo one koje ne možemo da promenimo. Srećom, otkad postoji čovek, postoje i pojedinci koji menjaju ono što ne mogu da prihvate. Mnogo takvih ljudi upoznala sam radeći u civilnom sektoru, s udruženjima.\nNa uobičajeni vapaj čoveka koji sebe doživljava kao bespomoćnog, a koji stane u 4 kratke reči: Šta ja tu mogu?! – vizionari u civilnom društvu imaju spreman odgovor: Možeš da se anagažuješ. Ako ste ikad pohađali bilo kakvu edukaciju iz liderstva, sigurno ste čuli upravo to: Ideja – plan – akcija.\nHrabrost se ne dovodi u pitanje\nPodatak da u Srbiji ima više od 30 000 registrovanih udruženja laiku ne znači skoro ništa. Puno ljudi i dalje ne zna ništa o tome i često u svojoj glavi drži zamišljene slike o civilnom društvu, umesto činjenica.\nS druge strane, nama koji se bavimo razvojem građanskog društva i razvojem ljudi u civilnom sektoru, ovaj podatak ukazuje da se hrabrost za promene ne dovodi u pitanje. Dugotrajan proces tranzicije, u kojem se od napuštanja jednopartijskog sistema ide ka otvorenom društvu, podrazumeva da se društvo reorganizuje odozdo. I da inicijative dolaze od građana i građanki.\nU tom procesu razvija se i civilno društvo i privatni sektor. Broj registrovanih udruženja, baš kao i broj registrovanih firmi i preduzetnika govori da je veliki broj ljudi spreman da menja ono što ne može (neće!) da prihvati. Uz sve to, ogroman broj novih propisa koji se neprestano menjaju, ukazuju na složenost ovog procesa, kao i na česte nestabilnosti u društvu.\nMoj posao je da inspirišem promene\nMeđu ljudima koji su imali hrabrosti da krenu u preduzetničku avanturu, našla sam se i ja, u septembru 2018. Ne mogu da znam šta bi bilo da je moj život prethodno išao drugim tokom, ali znam šta je uticalo na mene da odlučim da pored organizacije, vodim i privatni posao. O tome drugom prilikom.\nSada želim da govorim o lekcijama o biznisu koje sam naučila u radu s udruženjima. Zakon o udruženjima propisuje uslove pod kojima može da se osnuje i da funkcioniše jedno udruženje. Iako su ciljevi različiti, državni organi često tretiraju neprofitna udruženja kao firme i nameću im različite obaveze. I po svojoj organizaciji, udruženje jeste nalik na firmu. Najjednostavnije rečeno, udruženje se osniva radi ostvarivanja javnog interesa, a firma radi ostvarivanja profita.\nIpak, stvari se menjaju. Vrednosti i pravila civilnog društva sve više prepoznaju se u biznisu, kroz koncept leadershipa. Samim tim, iskustva koja donosim iz civilnog mogu da u značajnoj meri pomognu privatnom sektoru u procesu promena:\nLekcije o biznisu koje sam naučila u civilnom društvu\n1) Liderstvo i timski rad\nI kod nas, polako, bar počinje da se priča o tome da firme ne treba da postoje samo radi profita. Govori se o vrednostima, svrsi, služenju. Menadžeri prolaze različite obuke, učeći da postanu lideri, a ne samo rukovodioci. Možda je još uvek malo ljudi s vizijom, ali izvesno je da će se to menjati.\nZa razliku od privatnog sektora, u civilnom društvu (udruženjima) je organizaciono ponašanje nezamislivo bez liderstva i timskog rada. Udruženja su svesna da svoj identitet (i rezultate!) grade oko svojih vrednosti i vizije. Zbog toga su lekcije o biznisu koje sam ovde naučila – neprocenive vrednosti.\n2) Programiranje svesti za uspeh\nČarobna reč mindset. Ne postoji poslovni uspeh bez odgovarajućeg načina razmišljanja i bez oslobađanja od nekorisnih uverenja.\nU civilnom sektoru, ljudi nemaju niska očekivanja i male ciljeve. Zagovarajući izmenu nekog zakona, mi se ne bavimo formalnostima, nego imamo viziju društvene promene i zajedničko dobro. Razmišljamo dugoročno, ali se brzo prilagođavamo čestim promenama.\n3) Ishod ne može da se predvidi\nLideri organizacija imaju viziju koja je zasnovana na činjenicama jednako koliko i na intuiciji, nadi i strahovima. Posvećeni su neprekidnom učenju, prikupljanju ogromnog broja informacija i ličnom razvoju. A takav proces, odnosno život u stalnoj promeni i prilagođavanju neophodan je da bi organizacija opstala i ostvarila uspehe u okruženju koje podrazumeva ulaganje izuzetnog napora za minimalne rezultate.\n4) Drama zvana smena generacija\nZadatak lidera je da stvara nove lidere. Pravi je blagoslov kada imamo priliku da utičemo na ljude da čine isto što i mi, da inspirišu druge. Ne podnose to svi jednako dobro, ali organizacije koje žive svoje viziju, znaju da je neophodno kreirati održivi sistem i stvoriti nove lidere koji će preuzeti najveću odgovornost u udruženju.\n5) Ne veslaju svi u čamcu\nBukvalno, neki buše rupe, dok ne gledaš. Bila je ovo najteža lekcija za mene. Kad sam pre dvadesetak godina prvi put učila o menadžementu, za mene je rečenica: „If you cannot change the people, change the people“ bila zastrašujuća. Ali, na kraju, morala sam da se suočim sa činjenicom da neuspeh organizacije ukazuje na to da ili nešto radimo pogrešno ili u organizaciji rade pogrešni ljudi. I da oni moraju da budu zamenjeni.\nNastavila sam da radim sa nevladinim organizacijama, organizacijama civilnog društva, koje danas, osim kroz treninge javnog zagovaranja i strateške komunikacije podržavam i kroz timski coaching, leadership coaching, edukativne i transformacione programe.\nZa više informacija molim vas da me kontaktirate emailom:


HAOS na granicama Venecuele: Ima mrtvih! (VIDEO) | Mondo Portal\nMaduro rasporedio vojsku na granici sa Kolumbijom\nHAOS na granicama Venecuele: Ima mrtvih! (VIDEO) 77 Podeli Podeli na facebook Podeli na twitter Podeli na viber Pošalji na mail\n23.02.2019. / 16:49 22:54\nIzvor mondo.rs Izvor Tanjug 23.02.2019. / 16:49 22:54\nPrema rečima doktora iz obližnje bolnice, u pitanju su žitelji a grada Santa Elena de Uajren.\nMeđu poginulima je i 14-ogodišnji dečak, javila je jedna organizacija za odbranu ljudskih prava.\nPREKID ODNOSA S KOLUMBIJOM!\nNikolas Maduro saopštio je da Karakas prekida diplomatske odnose sa Kolumbijom i najavio proterivanje nekih kolumbijskih diplomata nakon što je ta zemlja pomogla nastojanja opozicije da dopreme humanitarnu pomoć u Venecuelu.\nPristalice opozicionog vođe Huana Gvaida ( kojeg kao legitimnog lidera priznaje većin zapadnih zemalja) okupile su se na granicama da pokušaju da izdejstvuju prolaz humanitarne pomoći kojoj predsednik Maduro ne dozvoljvava da uđe u zemlju smatrajući da je to prikriven pokušaj američke vojne intervencije.\nGvaido je objavio preko Twittera da je jedan kamion uspeo da uđe u zemlju preko granice sa Brazilom.Sa druge strane prema navodu kolumbijskih imigracionih službi, dva kamiona pomoći zapaljena su na granici sa Kolumbijom.\nVojska Venecuele upotrebila je ranije danas suzavac u blizini granice sa Kolumbijom protiv grupe ljudi koji su pokušali da pređu u tu susednu zemlju kako bi tamo radili, naveli su očevici.\n— WorldCentralKitchen (@WCKitchen) 23. фебруар 2019.\nKolumbijski predsednik Ivan Duke koji se nalazio pored Gvaida kazao je da će Maduro biti odgovoran za bilo kakvo nasilje.\nURGENT | MADuros thugs are destroying trucks with humanitarian help coming from Colombia into Venezuela pic.twitter.com/CKkSHTuCgv\n— Alejandro Magno (@AlexdeMacedon) 23. фебруар 2019.\nVenecuelanski zvaničnici naredili su raspoređivanje vojske u blizini granice sa Kolumbijom, saopštila je ranije danas Strateška operativna komanda Bolivarskih nacionalnih oružanih snaga.\n"Sledeći instrukcije našeg vrhovnog komandanta Nikolasa Madura, komandanta Strateške operativne komande oružanih snaga Remiđo Sebaljos naredio je razmeštanje vojske na granici između Kolumbije i Venecuele kako bi garantovao mir i bezbednost građana nakon zatvaranja granice", navodi se u saopštenju na Twitteru, prenela je agencija Tas s.\nOpozicija Venecuele i zemlje koje pomažu humanitarni karavan u više navrata su pozvali venecuelansku vojsku da se ogluši o naređenja Madura koji brani ulazak pomoći u zemlju.\nIzvor: youtube/Univision Noticias\nSVE O KRIZI U VENECUELI\n24.02.2019. / 11:11\n*Knock knock* Uncle Sam is here!!\n24.02.2019. / 09:36\nSad ce amerikanci da im isporuce najnoviji model demokratije\nVenecuela leži na svetski najvećim rezervama nafte. Veliki deo još nije eksploatisan. Eto zašto "ami demokratija" stiže u zemlju. Scenario je već dobro poznat, ne tako davno smo i sami iskusili isti i nije baš bilo lepo. Najviše je stradao običan čovek, i to je ono što najviše boli i razbija jedno društvo. Pamet će otići iz zemlje jer perspektive više neće biti, vodiće je nesposobne, gramzive marionete a posledica je duhovna propast jednog naroda. Sve to smo doživeli u bliskoj istoriji, nažalost ovo zadnje doživljavamo trenutno.


Dosad više od dva miliona preminulih od koronavirusa širom sveta | Insajder\nDosad više od dva miliona preminulih od koronavirusa širom sveta\nPandemija novog koronavirusa odnela je najmanje 2.009.991 život širom sveta otkako je kancelarija SZO u Kini prijavila početak bolesti krajem decembra 2019. godine, procenila je agencija AFP na osnovu zvaničnih izvora danas u 11:00 GMT.\nProdavnica u Londonu delimično otvorena zbog rada po principu "naruči i pokupi" tokom pandemije koronavirusa Foto: AP Photo/Frank Augstein/Betaphoto\nOd početka epidemije zvanično je dijagnostifikovano više od 93.803.240 slučajeva infekcije, od kojih se najmanje 57.889.800 sada smatra izlečenim.\nPodaci se zasnivaju na dnevnim izveštajima zdravstvenih vlasti u svakoj zemlji i isključuju naknadne revizije statističkih agencija.\nU Srbiji koronavirusom zaražene još 1.393 osobe, preminula 22 obolela u poslednja 24 sata\nU petak su širom sveta identifikovana 15.402 nova smrtna slučaja i 747.572 nova slučaja zaraze.\nNajviše novih smrtnih slučajeva imaju Sjedinjene Američke Države (3.465), Velika Britanija (1.280) i Brazil (1.151).\nSjedinjene Države su najviše pogođene i po broju smrtnih slučajeva i po slučajevima zaraze, sa ukupno 392.139 umrlih i 23.532.037 zaraženih, po podacima Univerziteta Džons Hopkins.\nSledi Brazil sa 208.246 smrtnih slučajeva i 8.393.492 slučajeva zaraze, Indija sa 152.093 umrla (10.542.841 zaražen), Meksiko sa 139.022 umrla (1.609.735 zaraženih) i Velika Britanija sa 87.295 umrlih (3.316.019 zaraženih).\nBelgija ima najviše umrlih u odnosu na broj stanovnika (176 umrlih na 100.000 stanovnika), a slede Slovenija (150), Italija (135), BiH (134) i Češka (133).\nEvropa je do danas u 11:00 po GMT zabeležila 653.087 smrtnih slučajeva i 30.273.685 zaraženih, Latinska Amerika i Karibi 545.472 umrla (17.143.005 zaraženih), SAD i Kanada 409.842 smrtna slučaja (24.226.062 zaražena), 229.620 umrlih je u Aziji (14.560.197 zaraženih), Bliski Istok ima 93.399 umrlih (4.358.663 zaražena), Afrika 77.626 umrlih (3.210.158 zaraženih) i Okeanija 945 umrlih (31.472 zaražena).\nOd početka pandemije, broj izvršenih testova naglo se povećao, a tehnike pregleda i praćenja poboljšale su se, što je dovelo do povećanja broja prijavljenih slučajeva zaraze. Broj dijagnostikovanih slučajeva, međutim, odražava samo deo stvarnog, a veliki deo manje teških slučajeva oboljevanja ili asimptomatskih i dalje ostaje neotkriven.\nOva procena je izvršena na osnovu podataka koje su dopisništva AFP prikupila od nadležnih državnih vlasti po zemljama i od podataka Svetske zdravstvene organizacije (VHO). Zbog ispravki koje su izvršile vlasti ili kasnog objavljivanja podataka, neki podaci iz poslednja 24 sata možda neće tačno odgovarati onima objavljenim dan ranije.\nVučić: Ceo svet će biti šokiran kada budu videli s kim smo imali posla\nNasilje bez kazne: Tužilaštvo godinu dana odlučuje da li će pokrenuti postupak protiv „narodnih patrola" koje su pretile migrantima


Zbog registracije djelatnosti manje zakupaca i negativan bilans "Tržnice" Zenica\nZbog registracije djelatnosti manje zakupaca i negativan bilans “Tržnice” Zenica\n“Javno preduzeće “Tržnica” Zenica iskazalo je negativno poslovanje na kraju prvog polugodišta”, kazala je direktorica tog preduzeća Selma Vidimlić za Fenu. Navela je da gubitak iznosi 18.707 KM i da je nastao isključivo kao posljedica umanjenja troškova zakupa poslovnih prostora i tezgi.\n“Zakon je stupio na snagu početkom godine, kao i odluka Gradske uprave da se umanje troškovi naših usluga. Ta je odluka prvobitno važila do 30. aprila, ali je gradonačelnik tražio da se primjena te odluke produži do 31. jula ove godine. Samo po tom osnovu, imali smo oko 5.000 KM manje mjesečnih prihoda nego do sada, a minus bi bio i veći da nismo, u prvih pet mjeseci, umanjili plaće svih zaposlenih za pet posto. Plaće smo 1. juna, jer takav je bio i dogovor sa Sindikatom, vratili na staro”, navodi Vidimlić i dodaje da su prošle godine na polugodištu bili u plusu za 9.000 KM.\n“Nadzornom odboru ću predložiti, a taj sam prijedlog već uputila i Sindikatu, da idemo s umanjenjem plaća. Minus moramo pokriti do kraja godine, a nemamo mogućnosti ušteda na drugim stavkama, jer je naš trošak za plaće gotovo 80 posto ukupnih rashoda. Druga opcija je smanjenje broja zaposlenih, kojih sada imamo 41. Ako se odlučimo na taj potez, prekobrojno bi moglo biti četvero-petero zaposlenika”, navodi Vidimlić.\nPrimjena pomenutog zakona, očekivano, utjecala je i na smanjenje broja zakupaca “Tržnice”, kojih je sada ukupno oko 215 na pet lokacija: zelenoj pijaci i tržnici suhomesnatih proizvoda i mliječnih proizvoda u zgradi Uprave, na ‘buvljaku’ u Lukovom polju, te manjim pijacama u naseljima Blatuša i Crkvice.


60 din za vaučer za dva pića po izboru! - Popusti.rs\n60 din za vaučer za dva pića po izboru! Plati porudžbinu koristeći: 2012-06-30 60\nBilo da ste školarac, student, zaposleni ili ne, sami ili u paru – sigurno ste ljubitelj, makar povremenog „blejanja „ po kafićima uz kafu ili sok. Svima nam prija da ponekad sa dobrim prijateljem ili partnerom prošetamo do obližnjeg kafića i uz neobavezan razgovor uz kaficu ili sok, pobegnemo od svakodnevnih obaveza i briga. Ukoliko još niste pronašli omiljeno mesto za kaficu sa društvom ili pak stalno idete na isto mesto a želite da probate i nešto novo, onda mi imamo pravo rešenje za vas.Svratite u kafe Priča i uz kafu ili sok se raspričajte do mile volje, jer ovog puta smo vam omogućili da dva pića po izboru – espreso kafa, espreso sa mlekom, nes kafa (sa kofeinom ili bez), limunada i oranžada - dobijete kupovinom vaučera za svega 60 din! Pravila i uslovi korišćenja vaučera\nJedna osoba može kupiti maksimalno jedan vaučerJedan vaučer važi za dve osobe odnosno dva pića po izboru korisnikaPonuda obuhvata dva pića po izboru: espreso kafa, espreso sa mlekom, nes kafa (obe vrste kafe dostupne su sa kofeinom ili bez), limunada i oranžadaPonuda se može koristiti isključivo u kafićuRadno vreme: pon-sub od 08:00 - 24:00h, nedeljom od 10:00 - 24:00hVaučere možete koristiti najranije od 01.06.2012.Vaučere možete iskoristiti najkasnije do 30.06.2012.Obavezno poneti odštampan vaučer sa sobomVaučer važi do: 30 jun 2012\nDetalji o prodavnici Kafe Priča doo\n11 recenzije Korzo 9/2,Subotica 24000\nZastanite, odvojite malo vremena za sebe i svoje prijatelje i uživajte u momentima razgovora ili opuštanja. Pa čak i ako ste samo usput i produžavate dalje, ponesite sa sobom šolju tople kafe i povedite priču na poslu, u kolima ili u šetnji.. Pogledaj svih 410 fanova\nyes! ovo sam cekala, steta sto moze jedan po korisniku ali neka, kafe prica je zakon!\nPopularne ponude\tKupljeno: 126\t-50%\nKupljeno: 162\t-40%\nPopularno\tKupljeno: 272\t-52%\nPopularno\tKupljeno: 745\t-45%\nPopularno\tKupljeno: 27\t32 eura vikend u Budimpešti uz prevoz i noćenje sa doručkom!\nKupljeno: 115\t-65%\nKupljeno: 95\t-69%


Koncesije uništile crnogorske šume i oštetile budžet - PV Informer Koncesije uništile crnogorske šume i oštetile budžet - PV Informer\n2 meseca pre 555 pregleda Izvor: slobodnaevropa.org\nDržavi je sljedovala naknada do 14 eura po kubiku. Ove brojke potvrđuje i Pejović.Šume su decenijama talac nezajažljivih apetita pojedinaca i organizovanih grupa.- Srđan Pejović, Uprava za šume\nKako tvrde, ekstra klasu četinara sjekli su fiktivno ih klasifikujući kao stabla određena za sanitarnu sječu.Mi nemamo pad u šumovitosti, već pad u kvalitetu šuma. Izostalo je i pošumljavanje.- Srđan Pejović, Uprava za šume\nŠumama na sjeveru Crne Gore zahvaljujući koncesijama u proteklih desetak godina gazdovalo je nekoliko kompanija: „Podgor Produkt“, „Pelengić trejd“, Šik Polimlje, Vektra Jakić, preduzeće Nikola, Boj-komerc i Trudbenik. Neki i danas imaju koncesije.\nObjašnjava da je Crna Gora gubila šume kao ključan resurs a nije razvijala drvnu industriju.Ako već gubimo resurse bar da smo imali realnu ekonomiju u sektoru drvoprerade.- Ranko Kankaraš, Ministarstvo poljoprivrede


Pinokio na poligrafu - kolumna Draže Petrovića\nDraža Petrović Autor:Draža Petrović05. mar. 202117:56 > 17:58103 komentara\nIma tome godinu dana kako je predsednik Vučić postao nezvanični distributer respiratora za Balkansko poluostrvo.\nNabavljao ih je ispod tezge, iznad tezge, “samo ja znam kako”, rekao je o tome jednom prigodom.\nRaznosio je lično respiratore po Srbiji preko aplikacije donesirespirator.com i objašnjavao lekarima kako funkcioniše respirator a oni su s pažnjom upijali svaku njegovu reč praveći se da nikad pre toga nisu videli respirator, niti znali kako se to čudo koristi.\nI kao što ima teorija da je krompir u Srbiju prvi doneo Dositej Obradović, tako će u udžbenicima jednog dana pisati da je respirator u Srbiju prvi doneo predsednik Vučić.\nOnda se na međunarodnom crnom tržištu respiratora ovih dana desila promena. Glavni globalni diler respiratora, naime, okupio je bord direktora crnoberzijanskih izvoznika respiratora, i saopštio im loše vesti: onaj manijakalni kupac respiratora iz Srbije više neće respiratore!\n-Pa šta sad hoće? – pitao je bord direktora.\n-Nećete verovati, sad hoće poligrafe! Mnoooogo poligrafa! – kazao im je glavni globalni diler respiratora.\n-Auuuuu, uzdahnuli su direktori, gde sad da mu nađemo tolke poligrafe?\nU Srbiji je situacija po pitanju manjka poligrafa i viška respiratora još gora: državni elektrotehničari su dobili zadatak da višak onih “samo ja znam kako” nabavljenih respiratora nekako pokušaju da prenamenski pretvore u poligrafe, ali im to nikako nije polazilo za rukom.\n-Probajte da li može nekako da se nabudži? – rečeno im je sa najvišeg mesta, ali njima taj poduhvat nikako nije uspevao, jer kao što od miksera nikako ne možeš napraviti frižider, kao što od generalnog sekretara Srpske radikalne stranke nikako ne možeš napraviti Đinđića, tako ni od respiratora nikako ne možeš napraviti poligraf.\nPoligrafija je, veruje se, nauka o polusvetu koji se okupio u Srpskoj naprednoj stranci od 2012. godine do danas, te je nedavno među njima pukla tikva, mnogo “tikava”, pa sad nikako ne mogu da se dogovore ko je koga hteo da ubije, ko je koga hteo da likvidira, ko se kako obogatio, ko je bio u Ritopeku i ko je kome majku.\nTrenutno su u fazi da jedan drugom presuđuju preko poligrafa. I to tako što ovi jedni odbijaju da idu na poligraf, a onda ovi drugi preko ovlašćenih medija odmah donesu presudu koja glasi: Kriv je za sve što vam padne na pamet jerbo nije hteo da ide na poligraf!\nMožda zato što “osumnjičeni” Kokeza i svakakvi drugi likovi koji su donedavno bili ljudi od najvećeg poverenja predsednika, a odnedavno su ljudi od najvećeg nepoverenja predsednika, izgledaju tako nekako da kad bi ih prikačili i na frizersku haubu za kosu, ona bi pokazala da nisu baš čisti. I da ne govore baš istinu, istinu i samo istinu. Ako uopšte znaju da govore, jer kod nekih ni to nije stoprocentno dokazano.\nKod takvih vam, da se razumemo, ni ne treba pretnja poligrafom. Njima je dovoljno reći: Da li biste pristali na testiranje haubom za kosu u prvom frizerskom salonu na koji naiđemo?\nI ako pristanu i ako odbiju, odmah ih treba proglasiti krivim. I hauba za kosu, ali i poligrafi bi zabagovali i završili na respiratoru da im pripadne ta nesreća da utvrđuju ko je kriv, a ko nevin u ovoj sveopštoj tuči u svevladajućoj partiji.\nNaprosto, po šumama i gorama Srpske napredne stranke okupio se takav neki profil ličnosti zbog kojih bi, da se kojim slučajem zakunu da će govoriti istinu držeći šaku na Bibliji, Biblija za tili čas postala prazan rokovnik.\nAli u tom praznom rokovniku bi mogla da se napiše nova Biblija koja bi objašnjavala ne kako je nastao svet, nego kako je nastao polusvet.\nKod Kokeze je recimo Vučićev dolazak na vlast bila WIN-WIN situacija: od totalno anonimnog čoveka, totalno anonimnog fudbalera, od totalno anonimnog biznismena postao je slavan neslavni čovek, još slavniji neslavni fudbaler i još slavniji neslavni biznismen. Sve to je postao jer je bio lojalan, a da bi u Srbiji živeo ko bubreg u loju, lojalnost je najvažnija.\nOnda se jednog dana njegov izumitelj, faktički Kokezin Đepeto, predsednik Vučić, razočarao u svog Pinokija, rešio je da ga osudi preko poligrafa, jer je suđenje takvim likovima mač sa dve oštrice – mnogo znaju o svima, pa i o predsedniku, te je bolje osuditi ih bez suda preko poligrafa, nego u sudu, gde bi se svi podavili u prljavom naprednjačkom vešu, gde ima mnogo i predsednikovih gaća i čarapa.\nA prljavog veša će biti sve više! Tako da bi trebalo razmisliti o pretvaranju poligrafa u veš mašine, za drugu fazu borbe protiv kriminala.\nDragoljub Draža Petrovićkolumnapoligraf


VLAHO BUKOVAC – SLIKARSTVO NEPROLAZNE LEPOTE | Art Galerija\nOD 24. DECEMBRA 2020. DO 28. MARTA 2021.\nU skladu sa konceptom neprolazne lepote zamišljen je prikaz odabranih dela Vlaha Bukovca na izložbi u Galeriji SANU, od 24.decembra 2020. do 28.marta 2021. godine. Predstavljanje idealizovane prirode je suštinski označilo delo dalmatinskog slikara, obrazovanog na akademskim i humanstičkim idealima Akademije u Parizu. Izložene slike nastale u periodu od 1878.\ndo 1922. godine posledica su onovremenih idejnih (simbolizam, orijentalizam, naučni pozitivizam...), i stilskih iskaza (akademski realizam, divizionizam, impresionizam). Portreti, vladarski portreti, aktovi i žanr scene manfestuju slikarevu potrebu za kontinuiranim preobražajima, ali, i dinamičan umetnički i kulturni život u Evropi.\nIzložbu prati monografska publikacija Umetnički preobražaji Vlaha Bukovca u kontekstu evropskog slikarstva, koja rasvetljava tematske i idejne okvire izloženih dela, izabranih da vizuelizuju ključne periode slikarevog života i rada: pariski period\n1877–1893; zagrebački period 1893–1898: cavtatski intermeco 1898–1903; praški period 1903–1922.\nAutor izložbe i prateće publikacije: prof. dr Igor Borozan, Odeljenje za istoriju\numetnosti, Filozofski fakultet u Beogradu\nVlaho Bukovac, Velika Iza, 1882.


MESEČNO I DO 1.500 EVRA U DŽEPU: Ovaj biznis u Srbiji donosi laku zaradu, ulaganja nisu velika, a tržište nezasito | Najnovije vesti - Srbija danas\n13.09.2021. • 09:09 Srbija Danas/Blic\nMESEČNO I DO 1.500 EVRA U DŽEPU: Ovaj biznis u Srbiji donosi laku zaradu, ulaganja nisu velika, a tržište nezasito\nOvako funkcioniše ovaj unosan posao\nKod putovanja avionom, u velikom broju slučajeva postoji jedan problem. Šta ćete da radite sa automobilom sa kojim ste se dovezli? Nekolicina ljudi, je u rešavanju tog problema pronašla više nego unosan biznis, koji može mesečno da vam donese, čak i "van sezone" i vanrednih situacija zaradu od minimum 3.000 evra.\nDANAS ISPLATA NOVCA: Pare ležu na tekuće račune građana\nONI SADA TRLJALJU RUKE! Kruna proizvodnje u Srbiji - troduplo više novca za njih (FOTO)\nReč je o privatnim parkinzima u okolini aerodroma koji su poslednjih godina "nikli kao pečurke posle kiše". Veliki broj njih je skocentrisan u Surčinu, i drugim naseljima u blizini beogradskog aerodroma. Da bi čitav posao mogao neometano da funkcioniše početna ulaganja nisu mala, ali se ona isplate i za manje od godinu dana (ako je sezona bila dobra).\nVlasnik jednog od parkinga nadomak beogradskog aerodroma objasnio je kako sve funkcioniše.\n- Ovako, prvo nas pronađete na Guglu, rezervišete parking u par koraka (odredite datum dolaska i povratka). Zatim dođete kod nas, parkirate automobil, kaže Ćosović.\n- Ključ nosite sa sobom, a mi Vas, našim vozilom vozimo do aerodroma koji je udaljen negde oko 3 kilometra od placa, nastavlja on.\n- Mi vaš let pratimo, i kad sletite dolazimo po vas na terminal i vraćamo do vašeg vozila, nastavlja Ćosović.\nOn ističe i da je na samu ideju došao kroz lično korišćenje sličnih usluga po raznim svetskim destinacijama, ali i kao potreba da se "bliskim" ljudima sa invaliditetom napravi radno mesto (usled dugogodišnjeg bavljenja humanitarnim radom.\nKako kaže, koji je u posao ušao pre nekoliko godina, tačnije 2018. godine, ulaganja su "prilična".\n- Na prvom mestu plac, koji me je izašao 80.000 evra, zatim asfalt podloga oko 35.000 evra, kancelarija 10.000 evra. Arterijski bunar, sa mogućnošću izgradnje autoperionice je koštao 5.000 evra, rampa, toalet i nivelacija za osobe sa posebnim potrebama me je takođe 5.000 evra. Dakle, oko 135.000 evra ukupno, kaže Ćosović i dodaje da se radi o parkingu kapaciteta 130 vozila.\nUzmimo prvo za primer idealan slučaj. Kako je naš sagovornik naveo, ljudi u vrhuncu letnje sezone u proseku svoje automobile ostavljaju na parkingu osam dana, što on naplaćuje 3.700 dinara, i da kažemo da je kapacitet parkinga popunjen automobilima koji na njemu ostaju 8 dana (i da mesečno mogu da se urade 4 takva ciklusa (otprilike), računica bi trebala da izgleda ovako: 3.700 dinara*130 mesta*4 , što izađe na oko 1.924.000 dinara ili ti oko 16.360 evra.\nŠto se tiče realne zarade, kaže naš sagovornik, ona zavisi od mnogo faktora, prvenstveno sezone, te da leti, kada se više ostavljaju automobili na duže da se može zaraditi približno gorenavedenom idealnom slučaju. U suprotnom zarada varira, tj. može biti niska i do 1.500 evra mesečno.\naerodorom parking biznis posao zarada